url: =Hun A Mawk Bei Ciang Pammaih - TUNGZANG NEWS\nHun A Mawk Bei Ciang Pammaih\nTuhun ciangin i tenna khua leh gam, i hunzeek dan leh i vaizeek dan hong kidang hiaihiai ta ahih manin mun tuamtuama om Zomi te i kituahkhop ciang i vaihawm dan zong hong kidang hiaihiaita hi. Tua bang hun ciang tup leh ngim kician tak, deihna kip leh sepzia gelna kician a om kei leh hun tampi 'vaihawmna, thukikupna, nasep sehna' cihte in bei thei mawk ding hi. Tua ahih manin, hun leh thatang, sum leh pai a mawk bei loh nadingin bangcih ding i hiam?\n1. Tup leh Ngim Kiciantak Nei Ding: Sep ding tup leh ngim kician tak, banga kimang ding, bangzah phatuam ding, banga kinoptuampih ding cih theihna leh ngimna kiciantak nei a kal a kisuan kei leh a mawkna in hun leh sum, tha leh zung tampi bei ding hi. Tua manin vai neih ding ciangin a kisam ding khempeuh kaihkhopsa in makaite, thutheite in na kikum masa, na ngaihsun masa, na gel masa hamtang ding hi. Kimuh cianga gen ding leh kikup ding - ngimna leh tupte theihsa in thukikupna sungah lutpih ding hi.\n2. Kikupzia Gina takin Nei Ding: Tup leh ngim kician tak a om khit, thu kikum dinga i paikhop khit ciang i kikup dingte mah gen pah tangtang dingin a dang, thudang, vaidangte ah lut kawikawi, sawk kawikawi lo ding. Tua manin tuhun ciang khut tung pan a kizang ziauziau thei - email, sms, phone tawh kiho cihte koihkhia phot ding hi hang. Ahih theih leh vai neih sung peuhmah a kisam lua mahmah ahih sam kei leh i handphone te zanglo ding hi hang.\n4. Thu Khentat Thei Ding: Mun pawlkhat ah thu kikumkum napi thu khentatna kibawl mello thei hi. Kikhen khit ciang i thu kikup bang ahia leh? peuh cih kikkik in om thei hi. Tua ahih manin kikhop makai (chairman) penin thu kikup ciangin a gen ding tengin a gen khit ciangin thu khentatna khat a bawl ding ahi hi. Thu khentatna a om kei leh a ciamteh pen in zong a ciamteh ding omlo a, a gelh ding, a ciamteh ding theilo hi. A gen nuam valval lai a om leh a gen a phatuam lai mah hiam, a kihelte, thukikumte deihna a kitel khinta lel hiam cih makaipa in en in a kisap nawn kei leh gen kik sak kul nawnlo hi. Thu khentatna om thei taktaklo, deihna kician taktak nailo, deih dan kibang thei nailo ahih leh a gen nuam laite in a ngaihsutna uh hong gen zel leh thu ngaihsut dan, thu tel dan cihte hong kicianzaw, kicingzaw thei hi. Tua bangte ah bel hun zeek luat ding hilo leuleu hi. Thu khentatna a om theih het kei a, a hoih pen ding a kikumte in a theih het kei leh a thulu hong puakpa deihna gensak kik ding hi. A ki khentat theih nai tuan kei leh mailam ah kikup lai dinga koih phot ding hoih hi. Khentat loh theihloh ahih leh bel a hoih pen dinga theih tawh khentat in i sep suah sawm mai ding ahi hi.\n7. Gimneih Loh Ding: Thu kikup ciang ziakai thei lua, man hak theilua cih bangin kua mah in a gimneih loh nadingin hun a kigelna bangin pan in a ciangtan a tun ciang tawp ding hoihpen hi. Tua ahih kei leh mite in tua lai in zong kipan hak, tua laiin kipan baih ciin muhna khat nei thei uh hi. Tua ahih kei leh thu kikup ding gina taka kigen kholhna a om loh ciang a kihelte in theikhollo ahih manin cimtak thei uh hi. Tua bang a omloh nadingin hun sehsa bangin kipan, kikup ding cihteng mah kikum pah ngiatngiat, tawp ding cih hun mah in tawp! Kikup khit manloh a om a, a thupi mahmah a hih leh makaite nih leh thum in na kikum in na khentat mai uh hen, mipi ziakai sak sangin hoihzaw lai veve hi. Thu kikup nuamsa, thu zong namtui, lawp huai ahih a tutkhop nuamsa i hih leh bel ciangtan luat zong omsak lo a holim banga tut kawma gengen theih hi.\nZomi te leitung gam tuamtuam ah om in gam khangto leh hun hawmthawh gam ah vai i neih ciangin i ciahna ding, i vakna ding dang a om kawm leh hun kidelh tangtang ahih manin i gim luat lohna ding, i hihnop teng i hun neih bangbang tawh kinawh hetlo a i hih theih nadingin hunzeek siam kisam ahih na hih teng tawh kong gelh hi. Gelkhol, theikhol, ngaihsunkhol in thu kikum, vai kihawm leh hun manpha tampi kiluak kik hi cih i lah nopna zong hipah hi. Hun a zangsiam semsem Zomi hi dingin Topa in hong ompihta hen.


timestamp: atn

url: =Gamdang zum khempeuh Naypyidaw ah tuahkhitding khentat :: ZOMI DAILY\nposted on 26 February 2018 at 9:24 am Lomkholna: Myanmar, News\nGamdang zum khempeuh Nay pyi daw ah tuahkhitding khentat\nKawlgam thudotpi ahi Pi Suu Kyi in Kawlgam khuapi pen Nay Pyi Daw in kiciam teh khinsa ahih natawh kizui bang mah in gamdang zum tuamtuam te zong avek pi in Nay Pyi Daw ah tuah ding hoih hi ci in pulak khiat na nei hi.Thukhun zia ding te zong gelkholsa in om hi cih genhi.\nTua tawh kizui in gamdang zum nasem telam pan nasep nading akitangsam ding leh omna khawlna nuamin alemthei nang apulakna te khem peuh kawlgam kumpi telam pan picing tak in sepding bawlding lampi kizopna,sanglam leh cidam nalam akisam zato etc…zong limtak mah in puahphat behlap tot ding kisam hi ci in ki kupkhop na nei uh hi.\nTua khit ciang in, Ulian U Kyaw Tin in Nay pyi daw leitang-gamzia tawh kisai in Video Profector tawh lak in gamdan-zum innpi ding lamnading in gelna inn mun te gen cian na nei hi.Tua cian in meeting ah aom gammakai khem peuh leh thukhen mang te kikupkhopna nei uh in, gamdang zum inn lamding vai manlamg thei pen in matut zawh nading hoih saciat in thukim na leh kipsakna nei uh hi.\nThu akikup zia tawh ki sai khempeuh dotnop na aneih tuamtuam te uh ai zong Pi Suu kyi tung dong uhin, alem thei penin dawn kik na leh gen tel cianna neih behhi. Date : 2.16.2018 Amun; Nay Pyi Daw, Ayeyarwady Hall.\nPrevious: USCIS Letter vai tawh kisai: (Mimal muhna bek; legal advice hilo)\nNext: Genthei dongtuak Rohingya naupang te dinmun leh mailam lamet


url: =Suak : 1950\nPianna : Pa Kham Pum le Nu Ciin Niang(Buansing)\nUanau : Pasal 5 numnei 3 lak pan a 3 na\nInnkuanpih: Nu Tual Khan Cing(Buansing)tapa 2, numei 6\n1. Tg Pum Khan Suan\n2. Lia Niang Khan Lun\n3. Lia Ning Khawm Cing\n4. Tg Cin Ngaih Piang\n5. Lia Man Khan No\n6. Lia Niang Deih San\n7. Lia Don Lam Mawi\n8. Lia Man Ngaih Don\nThalmual khua State Primary-ah Zolai tan 4 zo hi. Lok- ho nasep sem hi.\n(1) 2005 kum pan Thalmual khua mipite’ deihna tawh Hau- sa sep kipan hi.\n(2) 2005 January kha panin Thalmual, Phaiza tawh kop in,1991 kum pan a kikhawl, Phildung mawtaw lam zom kik uh hi. (3) Hausa sep hun sungin Takheuh nuai-ah (veengthak) teen theih nading vaihawm in tuni dongin mi tampi teeng hi.\n(4) Hakha Karuhna Director, Sia Thang Lian Khai makaihna tawh Philka-ah mawtaw pai theihna Leidawh ding vaihawmin, Thalmual le Phaiza in a kisapna bangin thatang tawh sem hi.\nPa Kam Khan Chin in Hausa a sep sungin mi tampite’ ading deihsakna tawh nasem hi. Teenna ding theilo khua mite’ teen theih nading veeng thak vaihawmsak in tuni dongin mi tampi ki behlap hi.\nPrevious Post: « Hausa sem masa te ~ Pu Do Khan Gin (1995 – 1996)\nNext Post: 1948 pan 1965 kikal sung a Hausa semte’ gam itna »


url: =New Pix of Upcoming Air Jordan Releases - KixandtheCity.com\nNike SB Converse Vans Puma Under Armour Reebok New Pix of Upcoming Air Jordan Releases\nShare Jordan Brand will continue to release some of the most coveted OG Air Jordan colorways into 2007. Pictured above are samples of the Air Jordan Retro III “Fire Red”, the Air Jordan Retro V Black/Silver, and a new colorway, the Air Jordan Retro III WMNS “Harbor Blue”.\nImages: mw2889 via [NT]\nPrev Upcoming Nike SB P-Rods\nNext Nike Air Force 1 Low WMNS “Halloween ’06”\tComments Disqus


url: =South Korea gamsung zato meikatna pen Wiring hang hiding kici, mi 38 si, 150 liam :: ZOMI DAILY\nposted on 28 January 2018 at 3:57 pm Lomkholna: Korea, News, Sawltak, World\nUpdate: South Korea gamsung aom zato khat meikanggawp in, mi 38 takin sihlawh uh a, adangzong mi 150 val bangin liamlawh dikdek uhhi. Tua asi mi 38 te lakah mi 35 pen cina cisawnsawn hi. Damlo in zatui kibawlding in zato azuan cina te mei in akanglum cimawk hi. Asi lakah atamzaw pen kumhamsa numei vive kici hi.\nHih Miryang City sung aom Hospital meikatna pen Electric meikhau pan hi, “Defective Wiring” hanghiding hi ci’n South Korea Police te’n pulakkhia uhhi. Hih Hospital meikatna pen South Korea gamsung ah abeisa kum 10 huamsung ahuaisia penpen tuahsiatna “Country’s Worst Disaster” ci’n aki ciamteh hi a, hihvai hangin khuasung mipi tezong hehthei mahmah uhhi. Sawltak #zomidaily\nPrevious: Afghanistan, Kabul City ah Ambulance Bomb puakkham, mi 95 si, 158 liam\nNext: Zawlluipa’n nawngkaisak ahih main mopawi bawlma ni 10 kisap in guza dawnziau


url: =Macau khuasung ah Typhoon Hato huihpi hangin mi 3 si, 84 liam :: ZOMI DAILY\nposted on 23 August 2017 at 8:22 pm Lomkholna: News, Sawltak, World\nMacau khuasungteng tuni Wednesday ni in Typhoon huihpi in nawkgawp ahih manin mi 3 bangin sihlawhkhin cih AFP pan kiza hi. Tua Typhoon huihpi pen “Typhoon Hato” ci’n amin kivawh a, leitung ah Game kimawlna khuaminthang “Gambling Hub of Macau” khuasung pen limnawk mahmah ahih manin, innsia losia zong tampitak om hi.\nMacau khuasung bekthamlo, agallam aom Hong Kong khuasungteng zong tuni Typhoon Hato in nawkgawp hi.\nLocal Media aki khahkhia te genna leh Video Clip te ah hih Typhoon Hato huihpi hangin mawtaw te tuipi sungah kilawngawp in, khuasung lamzikpi tungahzong tui dimpikpek hi.\nMacau Government te genkhiatna ah asi mi 3 tepen kum 30 panin kum 65 gualpawl ci uhhi. Tuaban ah adangzong mi 2 bang mangthangciplai cih kiza hi. Asi pasal khatpa pen Typhoon Hato huihpi in anawk ciangin inn kicimsuk in dengkha in asi cihi. Adang khatpen inntung inndawl 4 na panin kiasuk in asi cihi. Athumna asipa pen Chinese Tourist khat hi a, Truck mawtawpi in nawkkha in asi cihi.\nApple Daily te’n Video akhahkhiatna ah nidangin mawtaw lampi in akizang khuasung lampi te ah tui dimcip in, mi pawlkhat tuitung ah zaam uhhi. Pawlkhat pen huihpi khauhlua mahmah ahih manin huihlak ah lenggawpliang uhhi.\nVideo: Three dead in Macau as Typhoon Hato smashes casino enclave\nMacau khuapi sungah Electric Power ngahnawnlo ahih manin, Air-con te kizangtheilo, meivak gina omlo in ki cimawh mahmah hi ci’n khatin genkhia hi.\nKhuasung kikawmna leilam, tuilam, vanlam “Air, Ground, Sea” avek in kikhakcip in, Macau khuasung ah khualzin Tourist tezong awkcip uhhi.\nInternational Airport tuamtuam panin Macau City zuanding vanleng zong akigawm in 50 Flights bang ki Cancel khinta cihi. Dawnding tuisiang takpi zong agina in omlo ahih manin, khuasung mipi te cimawh mahmah uh cih kiza hi.\nRelated: Taiwan gamsung Typhoon huihpi in nawkgawp, mi 80 val liam\nTyphoon Hato hangin Macau City ah asi mi 3, aliam mi 84, cimawh dongtuak in Shelter ah aom mi 280 phakhinta hi ci’n Government te’n genkhia uhhi. Sawltak #zomidaily\nPrevious: Lamkhakcip in akikoih mawtaw khat thuhilhna in inntungdawn ah ki koihsak\nNext: Apasal in napuansilh kong leisaksa acihleh avekin mipi maiah suahkhialian\nUpna ii Zia le Tong pawlkhat ~ Rev. Fr. Damian Dal


url: =Tukumsung thokang natna “Dengue Fever” hangin Myanmar gambup ah misi 170 phakhin :: ZOMI DAILY\nposted on 14 November 2017 at 7:56 pm UTC+9:30 Lomkholna: Health, Myanmar, News, Sawltak\nThokang panin akingah natna namkhat ahi “Dengue Fever” pen tukumsung Myanmar gambup ah akigawm in 27,000 cases bang ki mukhia in, tualak ah mi 170 bangin sihlawh hi ci’n Naypyidaw Public Health Department te khutnuai aom DHF and Elephantiasis Control Project te’n pulakkhia uhhi.\n2017 kumsung January 01 panin October 21 ni ciangciang Myanmar gambup ah Dengue Fever natna aki mukhiazah aki pulakna ah Yangon Region sungah 6,616 cases, Ayeyawady Region sungah 2,984 cases, Rakhine State sungah 2,489 cases, Kachin State sungah 2,273 cases, Mandalay Region sungah 2,102 cases, Mon State sungah 1,826 cases, Kayin State sungah 1,769 cases, Bago Region sungah 1,615 cases, Shan State sungah 1,323 cases, Sagaing Region sungah 1,102 cases, Kayah State sungah 1,036 cases, Magway Region sungah 880 cases, Taninthayi Region sungah 817 cases, Naypyidaw sungah 581 cihbang in kimukhia cih Coconuts Yangon News tungtawn in kiza hi.\nTuabang in Dengue Fever aki muhkhiat kawikawina tungtawn in Yangon ah mi 46 in sihlawh hi. Tuaban ah Ayeyawady ah mi 33, Rakhine ah mi 26, Bago ah mi 18, Magway ah mi 16, Kchin ah mi 15, Sagaing ah mi 5, Naypyidaw ah mi 4, Kayah ah mi 2, Kayin ah mi 1, Taninthayi ah mi 1, Mon ah mi 1 cihbang in misi omkawikawi hi.\nTukum kipatlam amasa kha 4 “First Quarter” hunsung in Myanmar gambup ah Dengue Fever pen mi 2000 khawngbek omhi ci’n Public Health Department te’n pulak uhhi. Tualak ahzong atamzaw pen Yangon Region sungah hi a, Dengue Fever 2000 cases bang aki muhkhiatna ah mi 9 in sihlawh cihi.\nPublic Health Department te’n hih Dengue Fever pen Myanmar gambup ah ki zelgawptheih khading a, “epidemic levels” tungthei khading hi ci’n agenkholh mahbang in tuazawh asawtlo in Dengue Fever pen Myanmar gambup ah kibehlapgawp takpi hi.\n2016 kum in Myanmar gambup ah Dengue Fever pen akigawm in 9149 cases ki mukhia a, tualak ah mi 55 in sihlawh uhhi. Tuatawh tehkakna in tukum 2017 kumpen beinailo a, ahi zongin Dengue Fever pen 27,000 cases bang kimukhia khinta in, mi 170 bangin sihlawhkhin uhhi.\nMyanmar gamsung ah Dengue Fever akimuhkhiat masakpen 1965 kum kici hi. Tuazawh akipan kumnih kumthumhal cihbang in Dengue Epidemics omthei zelzel hi. Tunai Myanmar gamsung ah Dengue Fever ahuaisiadiak pen 2007, 2011, 2013, 2015 cihbang ahihi.\n1994 kumin Myanmar gambup ah Dengue Fever nasiatak in kithehzak in, mi 444 takin sihlawh ahih manin, hih Dengue Fever hangin misi atampen “deadliest dengue outbreak” in ki ciamteh hi.\nMore: Singapore ah Zika Virus ngah mi 38 kibehlap, akigawm mi 189 hita\nDengue Fever ngahloh nadingin athupipen ahihleh thokang “Mosquito” ki pehkhaksak hetlohding thupi penpen hi. Thokang aomloh nadingin innkiim innpaam hahsiangding, tuikivung omsakloding, thoza Mosquito Repellent cihte zangding, thopuan hoihtak khungding cihbangin thokang natna Dengue Fever panin kidalthei hi. Sawltak #zomidaily\nPrevious: Dawinupi in atanu te zahmawh azuaksak bekthamlo, agei ah en hithiat\nNext: Maikumsung Malaysia ah palik athak mi 6000 ki behlapding


url: =ZAM kum 11 cinpawi & Palai thak kiteelna vai pulakna :: ZOMI DAILY\nposted on 10 June 2017 at 12:09 am Lomkholna: Malaysia, News, ZAM\nZAM a 11th vei kumcin khawmpi leh ZAM 2017-2018 palai kiteelna 07 June, 2017 Wednesday in, ZAM zumpi pan 12pm – 1:00pm mipi anvakna kinei a 1:00pm lianin Election committee pan Rev. Ngin Khat Thang in hong makaih in hun kipan hi.\n“Lunglua lo aw Zogam lei aw” cih la tawh mipi dinsa in sak khitciangin Sia Pau Khua Muan Lal in kipat thungetna hong neihsak hi. Tuasung ah Tg. Pauneu in la hong makaih sak hi. Tuakhitciangin ZAM palaite leh thudotpi te, Pawlpi siate leh Khua makaite, Zomi sangsia te, leh kawlgam pan hongpai siate muakna leh maitang lahna kinei hi.\nZomi Idol Malaysia 2016 lasiam Lia Sianhoih in “Abraham thupha” tawh Kumcin pahtawina la hong sak khitciangin palai te kumcin report khat khit khat hong nei pahin, dotna leh dawnna tawh kizomto suak hi.\nTuabanah Election committee pan Rev. Gin Do Khup in thugenna hong neih khitciang Zomi lasiam minthang Pu Lengtong Pauno in “Zogam Nun in Nuam Ding” cih tawh pahtawina hongsak hi.\nTuakhitciangin kiteelna committee pan Rev. Dai Sim Mang in kiteelna thukhun genkhiatna leh kiteel ding te mel kilahna hong neihsak khitciang, Election committee ten kiteelna thukhun om bangin palai kiteelna kinei to pah hi.\nKiteelna man khitciangin Rev. Gin Do Khup in Palai te kiciamna hong neisak in, Palai thak teng Pasian tung ah apna leh thungetsakna Pasian sathaunilh siampi tengin thu hong neihsak hi.\nTuakhitciang in “Topa ei a Din Hoih Na e” cih tawh mipi dinsa in tawpna lasak khitciang Rev. Thang Do Khen I thupha piakna tawh nitak nai 4 pawl in hunte kizo siang hi.\nZAM 2017 – 2018 THUDOTPI TENG: Malaysia gambel Zomite palai te a kisam banga na hong seppih ding leh vai hong hawm pih dingin muanna lianpi tawh a nuai a bangin thudotopi 15 kiseh hi.\nZAM ADVISOR 2017 / 2018\nRev.Thang Do Khen\nRev.Gin Khan En\nRev.Ngin Khat Thang\nRev.Dai Sim Mang\nRev.En Cin Pau\nRev. Suan Cin Hau\nRev.Thawng Khan Sut\nRev.Tuang Lian Khai\nRev. Khen Za Dal\nRev. Go Za Sum\nDr. Dal Za Cin\nPa Thang Za Khai\nPr. Daniel Vum Khan Mung\nSia Simon Pau Muan\nZAM 2017 – 2018 ZAM PALAI THAK TENG\nSia Khoi Sian Tuang :: Lutangpi\nSia Gin Go Mang :: Lutangpi huh\nSm Ning Ngaih Hau :: Thuvanpi\nSm Zam San Cing :: Thuvanpi huh\nSia Joseph Tuan Sawm Tuang :: Sum kem\nSia Kap Za Khup :: Sum lai at\nPrevious: Malaysia palik mawtaw khatleh Bus khat kiphukha, palik 2 liam\nNext: Nasep hahkat ding thupit ngaihsut in


url: =2014 KUM SUNG SDA PAWLPI ATAT-HIAMPI THU 7 ~ MUC\n2014 KUM SUNG SDA PAWLPI ATAT-HIAMPI THU 7\nAdmin 7:17:00 PM Articles, ZOMI SDA NEWS\nLeitung khuahun: gal-le-sa, nat-le-sat ompi lak mah ah SDA pawlpi in, “Zeisu hong paibaih ta ding hi” cih thupuak nasep kitaangko niloh hi.\nAdventist te’ nasepna abeisa kum sungah, Pasian’ Thumaan taangko nasep na ahih leh, nakpi tak in kilawhcing hi: Effort bawlna, Radio, TV, ADRA nasepna te leh Vaak-kawi kawi nasepnate tawh Zeisu’ Thumaan teci kipang kawi kawi aa, mi atulsawm lom lom in ki-tuiphumna leitung gamtuam tuam ah nei ziah ziah uh hi.\nTulaitak aa thu lianpi aa kigen phadiak hi, asiahuai natna, Ebola (pulnatna) thuak te leh Galtai, dongtuak, Syria, Iraq khuakiim leh Ukraine aa om\ngaaltai te, ei Adventist pawlpi te’n zong nakpi takin kibawl in, kihuh aa, gilkial te an kivaak in, inn neilo te’ aa dingin giahbuuk kilam sak kawi kawi hi.\n2014 Kum sung SDA Pawlpi atat-hiampi Thu 7 te pen:\n1. Khuapi Lian te ah Topa’ Nasepna\n“Mission to the Cities” Khuapi Lian te ah Topa’ Nasepna cih New York khuapi pan 2013 kum in ahong kipan khia hi aa, tua khanlawhna huzap hong kizom to to in, Nipi kaalnih sung Lungdam’ na Thu taangko nasep na May 2-17, 2014 in Philippines ah, “Hope Manila 2014: iCare” cih minvawh in General Conference pan Elder Ted Wilson, mapang pi-in, amah leh anasep pih ulian pawlkhat te kikhen kawi kawi uh aa, Philippines ii khuapi (Metro Manila) sung diak ah pansan la un ah, mipi bek thamlo, sumbawl te leh gam uk, makai te’ tungah zong Thumaan Taangko na cialpi bawl uh hi. Adang pawlpi upa maikai te in zong, tua hunsung mah in khuapi, khuata 75 ah Thumaan Taangko nasep nasia tak in bawl kawi kawi uh hi. Hih nasep na pan in Philippines gamah mihing tulsawm val in SDA pawlpi tawh hong kizom uh in, mi 3,152 in ki tuiphumna nei uh hi.\nHih Khuapi Lian te ah Topa’ Nasepna pen Austria, Bulgaria, Tahiti, Ghana leh khuapi dang tampi ah zong kisem ziah ziah hi.\nBrazil gam ah, July 2014 FIFA World Cup kimawl sungin The Northwest Brazil Union te’ makaih na tawh “Hope Manaus” cih minvawh in, kalkhat sung bup Laibu “The Great Hope” “Lam-etna Lianpi” cih leh dawn ding tui siangtho hawmkhia ziah ziah uh hi. Tua nasepna hangin kimawl en mi 350 in SDA pawlpi ah, kituiphum na nei uh hi.\nNipi kaalthum sung Lungdam’ na Thu taangko nasep na, September 2014 in South Pacific tuikulh Vanuatu gam ah zong “Hope for Port Vila” cih minvawh in na kisem aa, mihing 2,213 in SDA pawlpi ah kituiphum na nei uh hi.\nNipi kaalthum sung Lungdam’ na Thu taangko nasep na, November 2014 in El Salvador gam ah zong kinei aa, mihing 4,800 val in SDA pawlpi ah kituiphum na nei uh hi.\nNipi kaalnih sung Lungdam’ na Thu taangko nasep na, kumthak khit May 2015 ah, Zimbabwe gam ah, GC President, Elder Ted Wilson mapang in kinei ding hi. Mipi 40,000 val akihel dingin kilam en phot tadih hi. July, 2015 General Conference session kipatma in zong, pawlpi upa, makai te tawh hong kithuah ton ding ahi, akhua khua, agam gam pan aa ih neih zatui lam siam, siavuan, siamah te in ah amawk na in zatui, zaha tawh cina, luna te’ tungah nasepna zong San Antonio, Texas tualpi ah kinei ding hi.\n2. Ebola Natna Thuakte leh Alunggimte Kep-khoina\nSDA pawlpi te in ih hih leh ih Topa Zeisu nungzuih nasep azomte ih hi aa, Amah ih etteh ding ahi hi. Natna satna thuak te, gilkial dangtaak, gaaltaai, cimawh genthei te ihcing ih kep ding nasep zong ih nei hi.\nEbola Hangin Alunggimte leh Natna Thuakte Kep-khoina nasep ah ADRA in zong madawk tak in nasem hi.\nADRA in Loma Linda University leh adang Adventist kipawlna tuam tuam te tawh kikop in West Africa ah, Ebola natna veite khoina dingin zatui, zaha leh zato van leh adang van kisam tuam tuam te kipuak hi. Bektham lo in, tua gamsung aa om mipi te an kivaak in, kikem, kikhoi in, koicing bang, bang ci bangin Ebola natna pan kihem khia ding, kidal ding cih thute zong kihilh hi.\nTua ban ah Nepal leh Balkans gam aa tuikhang na hangin, cimawh dongtuak te, leh Iraq leh Syria gam pan aa gaaltaai te ADRA in an leh van kisam tuam tuam te tawh kihuh hi. Russia leh Ukraine galbuaina huhau in cimawh genthei, dongtuak te ADRA in nasia tak kipan pih hi. U.S. Vice President Joe Biden ii a zi, Jill Biden, November kha, Kiev ah azin sunginUkrainian Union Conference sunga ADRA zumpi ah, ADRA, USAID leh UN te’n Press Conference nei uh aa, tua lai ah ADRA te nasepna te ahong paaktat na, hong gen in, hong phat hi.\n3. Numei te Tuiphum’ sak Theihna Piakding Vai Kikupna\nWomen’s ordination vai tawh kisai in, 2010 GC session ah zaitak in kikupna leh kithukim na om khin hi. Ahi zongin 2014 ciangin thu tampi hong ging hi. June 2014 aa thu kikupna ah hih vaitawh kisai in thukhensat na General Conference-commissioned committee in diksak zolo phot hi. October 2014 in, Kumcin Kimuhkhop om aa, tua tengah hih Women’s ordination vai kikupna om in, Division 13 sungah azangh nuam te’n amau leh amau khensat bang hi ding cih leh GC session 2015 ciangin vote tawh kikhensat ding cih thu ahi hi. Thunget na tawh nakpi takin ki ap kawm sa-in, kan kul ciat ding hi.\n4. Cidamna lam Nasep na\nIh pawlpi kim ah cidam’ na lam nasepna phual neihciat ding pen geelna aom ahi hi. July, 2014 in Geneva, Switzerland gam ah hih nasep na ding tawh kisai tentaann kipia ngeizo hi. Gam 81 pan in, mihing 1,150 bang kah uh hi. “Topa Zeisu’ etteh in lungsim, pumpi leh kha damsak na’ng bangci bangin ihkipawlna phualte ah nasep kipan ding,” cih bulphuh uh hi. Kipawlna phualte ah sep leh bawl dingin ah pumpi kikepna, anhuan, mehhuan na, leh lungkia thanem te’ tungah mapan ding leh zateep khawlsak zawh na ding cih bangte kipan thak hi.\n5. Adventist te’ Lailam Nasepna phual Kipuah\nReview and Herald leh the Pacific Press publishing lai nasepna innpi te geel ahih leh, Adventist taangthu ah kum 153 sungah akipuah (ki behlap) mun pen ahi uh hi. Review and Herald in alui pen leh ih neih masak pen pen laikhetna phual ahi hi. Hih laikhet, laipei na nasep na in nakpi takin hong huh aa, akipat aa kipan tu nidong ih pawlpi hong thahat sak mah mah hi.\nNampa, Idaho-based Pacific Press Laikhetna innpi pen North American Division ii institution hi ta ahi hi. Review and Herald laikhetna phualpi pen Hagerstown, Maryland, pan General Conference zumpi, Silver Spring, Maryland ah kituah ding hi. RHPA pen GC ii institution hi lai hi.\n6. North American Division Khangtohna Lamah\nJuly 2014 in NAD in Pacific Press laikhetna phualpi aituam in la ta uh hi. November 2014 tak ciangin Oakwook University zong aituam ngah ta uh hi.\n7. Adventist Mipil, Laithei te LST sungah Kinga\n2014 kum sung thu kikup mun thu in women’s ordination vai hi diak hi. Tua lo pawlpi upa, makai te, mipil, misiam, lai thei te’ kikup diak thukhat leu leu in, “Nate’ Thu leh Lai Siangtho Thu,” cih thu ahi hi. Lai Siangtho in, “Nuntakna pen leitungah kum tul tamlo pan hong om hi,” cih hong hilh hi.\nAdventist Pawlpi makai Ted NC Wilson in ah, Nate thu leh Lai Siangtho Thu tawh kisai in apulaak na ah bang ci gen hiam cih leh, “Sangsia te in, hih leitung ah nuntak na pen ahong kipat zawh kum tul zalom, mak tampi pan hi ci’n hong hilh khak uh leh, amah leh amah SDA ka hi ci’n kigen kei mai leh, ahih kei leh, Pawlpi sangte ah na ka sem ngei, kici kei beek leh,” ci’n Bible and science conference, Las Vegas, Nevada ah August 15, 2014 in pulaak hi.\nLai Siangtho sungah Daniel leh Moses te in zong nate sangin Piangsak pa’ tungah kinga zaw uh hi.\nA kimcing in gelhni cileng, tam miatmuat lua mawk in, a tom-kim-cing thei dingin ka khilsuk kik ahi hi. A kisam tampi omlai ding hi.


url: =ZOMI KHRISTIANTE MISSION SEPZIA LUNGNGAIHNA. Rev Lang Suan Thawn - Laibu Saal\nHome > Thuluui/Articles > ZOMI KHRISTIANTE MISSION SEPZIA LUNGNGAIHNA. Rev Lang Suan Thawn\nZOMI KHRISTIANTE MISSION SEPZIA LUNGNGAIHNA. Rev Lang Suan Thawn\nZomi Khristiante Mission Sepzia Lungngaihna\nMission sepzia kheel nadingin i lungsim puakzia I kheel masak ding kisam hi. Lungsim puakzia kikheelna in sepzia ding zong hong kikheelsak hi. Biakna dangte I muhzia kheel kul hi. Khristian biakna pen Khristiante adingin amanpen, ahoihpen ahih mah bangin, Buddha biakna zong Buddhistte adingin amanpen le ahoihpen mah na hi kawikawi hi. Hunthak (modern) hun lai-in amanpen, ahoihpen cih in hong huzap a, ahi zongin hunthak khit (post-modern) hunah amanpen, ahoihpen, tawntung, a kip cihte kikheelin, khat le khat a kizom (relative) in hong mu ta uh hi. Gentehna-in, Kawlpi a vanleng tualpi Bogyoke lampi ii koi lamah om cih dotna-ah dawnna man le manlo pen a dawngte omna le a maingatna mun kizopna tawh kisai hi. Lansone pan Tahan lam a maingatte adingin a vei lamah cih aman hi a, Tahan pan Lansone lam a maingatte adingin a taklamah cih aman ahi hi. Thuman (truth) khat tungah muhdan tuamtuam om thei a, a kitukalh thu nih zong aman tuak hi thei veve hi. Gtn: 2+2=4 man ahih teh 1+3=4 (or) 5-1=4 (or) 2x2=4 te khial hi cih pah theih hilo hi.\nMission sepna ah mimal kikheelna (personal conversion), mibuppi kikheelnate (social transformation)  le kimlepam piansak nate hotkhiatna (ecological salvation) kihel hi. Mimal khat a kikheelna pen ama tung bekah khawlloin, ama hangin midangte, a kimlepamte zong a kikheelsak ahih ding thupi hi. Hi banga kikheelna in mihingte’ mawhna hanga hong piang buainate ahi, Pasian le mihingte kikaal, mihing le mihingte kikaal, mihing le Pasian bawlsa nate (ganhing, singkung, leitang, etc.) kikaalah kilemna (shalom) a piangsakkik mission hi ding hi. Kammal dangin gen hi le’ng, gupkhiatna in mihingte ading bek hiloin Pasian’ piansak nate ading zong ahi hi. Hih in kum zalom 21 ii hong kalh, Lungdamna Thu (Gospel) hanga kikheelna (conversion) in pello-a a gahkhiat ding gupkhiatna (kilemna) thu ahi hi.\n Langh Suan Thawn, “Tulai Zomite Tuahkhak Thu Pawlkhat,” ZOMKA, Vol. 11, Hawm 58, February, 2006, 9.\n Saya Enno, “Threefold Christian Mission,” Myitthataman, July, 2006, 30.\n Kawlte sungah mission a semsem Zomi Khristian pawlkhat kiom khin hi.\n Dialogue ii a khiatna a tuamtuamin kikhia hi. Hih munah i gennop in Lungdamna Thu a tangko, a gente bek a pau hiloin, a zate zong a gente hihtheihna hi. Tua mah bangin a gente’n zong a lang khatte kiangpan sin (learn) theih nang hamphatna om hi. Dialogue bawlna-ah a langkhatte neumuhna omlo a, zahtakna tawh kikuppih hi. Dialogue bawlna tawh Lungdamna Thu a kikum bek hiloin, a genkhia zong kihi pah hi.\n Go Van Mung, “Gataam maw, ci?: Kum zalom 21 Khristiante’ mission sepdan ding,” in Langh Suan Thawn ed., Zomi leh Khristian Theology (Kalaymyo, Myanmar: ZACC, 2007) sim in.\n Jonathan (Oxford Centre for Missions, UK ah Ph D a sin lai, Filipino) in Kalaymyo Baptist Church ah 21 March, 2010 ni-a, a hunzatna ah a gen thu hi. “Missionary na hih kei leh mission field na hi hi,” ci lai hi. Rev Phun Hram Awi in Myitthataman (June, 2010) sungah “Hunthak khit Khristian Mission” cih thulu tawh a gelh thului sungah zong gen hi.\n Saya Enno, “Threefold Christian Mission,” 37.\nItem Reviewed: ZOMI KHRISTIANTE MISSION SEPZIA LUNGNGAIHNA. Rev Lang Suan Thawn Description: Rating: 5 Reviewed By: Cinpu Zomi


url: =USA, Kentucky pan Nu Joyce Pum En Niang (Suantah-Dopmul beh) in hongnusia :: ZOMI DAILY\nposted on 29 June 2020 at 8:49 am Lomkholna: Dahpihna, News, ZIUSA, Zomi\nMangpha Nu Joyce Pum En Niang (Kum 48) Suantah-Dopmul Beh – USA gam Bowling Green, KY ateng Pa Suan Ngaih Thang leh Nu Niang Khan No te tanu Nu Joyce Pum En Niang in lungtang leh tuap damloh nang hang in June 24, 2020 in hongnusia chih thu izak man in ZIUSA kipawlna mintawh dahpihna ipulak hi.\nNu Niang pen Zomite kipawl khopna Zomi Innkuan Kentucky ah member khat leh ZIUSA Genvai member onglut thukhun pom ni 10/31/2019 akipan tunidong thukhun pom active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nNu Niang luanghawm tawh anunungpen hunzatkhop ding hong tungding July 3rd, 2020 11:00am in (J.C Kirby & Son Funeral Chapel) ah (MAG) pawlpi makaih na tawh hehnep hunbawlna neihkhit ciang, Rev. Khai Tom in hanah vuina nei ding hi.\nMore: USA, Kentucky ah Chin State pan Kawlgam mikhat thautawh kikaplum\nI Sanggamnu Nu Niang hong nusiatna hanga adahakap apasal atate leh alungleng khuangai tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi, Zomi Innkuan USA, Inc.)\nPrevious: USA, Nashville pan Tg. Cin Suan Khai (Buansing) in hongnusia\nNext: Covid-19 White House pan theihhuai pawlkhat leh US thutuamtuam (28 June)


url: =LA LEH LAAM . Agelh - Col. H. Kam Pum (Retd.) - Laibu Saal\nHome > Thuluui/Articles > LA LEH LAAM . Agelh - Col. H. Kam Pum (Retd.)\nLA LEH LAAM . Agelh - Col. H. Kam Pum (Retd.)\nLA LEH LAAM .\nAgelh - Col. H. Kam Pum (Retd.)\nZomi ngeina la a phuah dan a tuamtuam a na om mah bangin a sak dan zong a tuamtuam in kilamdang hi. Khangluite in "Thu in La hi a, La in Thu hi" a na cih bangmah in, amau khan sunga a thuaknate: a nopna, a dahna, a gual zawhna, a gual lelhna, thu tuamtuamte Lapi-in na phuak hi. Lapi phuahdan zong atuamtuam a omna sung pan in la kammal 15 apha lapi kizang penpen hi.\nLa kammal 15 sang in taWmzaw thei lo aa, tamzaw thei bek hi. La kammal 15 lian tawh athu deih no khat aphuah theih leh laphuah siam kici hi. Tuhun Khazih mite ii labu tawi deudau a, la kisa bang hi lo-in la phuangpa in laamvuina ah khatvei nihvei phuang leh la sa dingte' ciapteh theih, san theih pah dinga la phuak theite la phuah siam kici hi. La kammal tam-in sau deudau leh ciapteh hak, san hak kisa hi. A kitamzat pen la kammal 15 lapi hih bang ahi hi:-\nTun ang mimbang na pian in e,\nheh khua nong nem ding sang e.\nGil lo vang e sawn zozaam aw,\ntuang lam tam tawn man lo e.\nLa kammal 15 val lapi-\nMelmak lai a khang ciang khua ah,\npesiik guikhau tong taisak e, sawn tha kiak malbang ko e.\nTaangbang dam tuang nu nong siat,\ntuanglam tun sau pheiphung nong suan nuam naam aw e.\nLapi nei/lapi phuakte a tamzaw in a khiatna/akhupna dawng nih dawng thum bang na neiciat uh a, a lapi phuak khempeuh ii thu teng hih a khupna sungah kihelsak kim hi. A sak dan a lapite tawh kibang lo-in ki-awi deda hi. Tua bang lapi khiatna khat:-\nCiin le ka tuai gam kim a thaaibang ka khen ka kawl ciang aw e,\nphung nih thum aw, znag ni suah luan khi ka luan lawh thong hi e.\nThu saupi khat la kammal 15/19 tawh a phuak theite la phuahsiam ahihbang mahin lapi tomno tawh akhan sung thuteng aphuak theite laphuah siam na kici leuleu hi. Zomi ngeina-la peuhmah a teng (a bul) leh a dawn thu kizom vive hi a, a teng thu tuam a dawn thu tuam cih om lo hi. Hihbang a la a na phuah uh i pu i pate ciimna lamdang ka sakna kong pulak naum hi. Bang hiam cih leh BC 2000 ma pek a Itazila mite laphuah dan tawh na kibang hi. Mikang pau-in comparison a hih kei leh simile na ci uh hi. Lapi phuahna bek ah lo-in ladang zong ah hih bangin gentehna vive tawh la na phuak uh hi.\nKap kap lo aw ciin lia nu aw,\nzinleng hawm tel zo hang e.\nZinleng hawm tel zo hang e,\ntumbang guai lawh zo hang e.\nZola ( Latung ):\nZola a ci lah om in Lagual-nuam a ci zong om hi. La kammal a tawmpen mal 17 pha a, tua sangin zong tamzaw thei hi. Lapi sak dan tawh kibang lo hi. Khuang tum dan zong kibang lo hi. Zola pen lapi banga kisa khial thei mahmah hi. Laphuak dan pen gentehna: simile, parallel=thu kihual cih bang vive mahin kiphuak hi. Zola pen gualnopna tungtawn in ahizong, ki-it kingaihna tungtawn in ahizong kiphuak pak kisa pak a kimangngilh pak thei hi. Lapi pen phuak-pak sa-pak a, mangngilh cih om lo hi. Zola la=gualnuam amang thei lo pawl khat om a, tua sungpan dawng nih phuang dih ni:-\n1. Lunglai khaubang ka hualhual ciang, tangbang dam ding sialbang lianpen e,\nTangban dam ding sialbang lian pen e, heisabang paal dingin sam lai e.\n2. Do lai palbang ka nan nading ka banzaal aw, giabang hawm thawng e,\nKa banzaal aw giabang hawmthawng e, luntui phual ngote lah muang lang e.\n(Japan gal lel-a tai mikangte a kiphuah la ahihi.)\nSihna dahna ah Zola/La-gualnuam kisa lo hi. Khuang tumpa in a dawnlam mal thum zui-in akhuang thumvei nawh hi. Gentehna:- Heisabang paal dingin sam lai e pen sam lai e aw tawh kituakin a khuang thumvei pingpingping ci-in nawh hi. Hih bang kinawh kei leh lapi sak tawh kibangsak thei kha hi.\nLa-awi kici Zawlla pen ki-it kingaihna la kiphuak hia, la-awi cihtak bang in kiawi diikdiak ahihman in khuang kitum thei lo hi. A deuhdeuh in la kammal atawmpen 21 kizang pen a, tua sangin zong tamzaw thei hi. Lalui tampi a om bangmah in deih thuthu-in kiphuak tawmtawm thei hi. Sihvui han pan misite inn tun kik ciangin zupeng luai in ahi zongin, nopna dahna omna peuh a mi li leh nga tu khawm liliai in la om sate phuang kik ahi zongin, athak phuakin ahizong in kisa thei hi. Lang khat leh lang khat kidemin zong kiphuang thei hi. Nungak khat leh tangval khat zawltuah in la kipaih/kiden sak-a a nungak tangvalte la a siam kei leh a pawlpihte'n phuahsak/phuangsak thei hi (Phuang cih pen la omsate sa kik cihna hi-in, phuak cih ciangin a om nailo la thak phuak cihna hi). Hih bangin kizawltuak la kipaihin a kiteng takpi zong na om uh hi. I Pu i pate hun lai lawm laikhak cihte na om lo-a nopna dahna a om ciangin Zola, La-awi kipaih/kiden in akingaihna na pulak uh hi. La-awi hoih pente lakpan dawng guk phuang dih ni.\n1. Ngaih ngi-ngei aw lung tuu ding na hi naam,\nkei ngaih bang gual lungtuak aw,\nNong ngai naam aw:\nKei ngaih bang gual lung tuak aw nong ngaih a leh,\nseino tang gual anglai ah, na zaal lo aw.\n2. Ngai ing ci-a tumtaai-bang vul ing nong cih,\nngaih loh damtui na hong leh luanna hi e;\nNgaihloh damtui na hong leh luanna hi,\nniing nek sul tongdam nong zawikaihna hi e.\n3. Tuanglam tunga heisa kaai ningniang no aw,\nkong lo diam aw lawh lahin na vul diam aw.\nSiinglawh lahin lel ah mangbang kai in,\ntang kei banzaal lai lawh in, tual niam ve aw.\n4. Ngai ngi ngei aw na tong kaitui luangbang,\nlung ah gulhleng maa ka zaam lah ding bang e;\nLungah gulh ing zaal lai kang thei lo ing,\nhem a nong biak sinlai tangbang lel lang e.\n5. I kha vang lah gual in tuibang gawm ven,\ni tak a lah tuah ding ci'n thuciam lo e;\nTak a zaang siik bang gawm loh vangngaih lung cingh,\nlau kha khang sumbang tuah in sinlai lun\n6. Ngaih aw ei cin thubang leh tuah ding bang,\nsiing tong zangva-bang puain, khen aw ci e;\nI khen zaw diam phual mei-bang i tuah zaw diam,\nngaih aw nang cin thu hon hil, dih lai ve aw.\n7. Ngaih aw i tuun pau in e i zuapau in,\nlen a kokta a paal leh, tuah aw ci e;\nLen a kokta cik kum a paal loding aw,\nlai kikuai maan, ngaih aw khen ta nial niing e.\nA lamal, a sak a awi dan Zawlla tawh kibang hi. Khua-ngaih la cih bangmah in khua ngaihna a tuamtuam thu kiphuak ahihi. Dawng thum phuang dih ni:\n1. Nuun khum ka luai nop lai in tuun mel mang e,\nngaih mel ka theih luankhi tam, nuul na hi e;\nThuumthuum lo maumau lo aw tuai momno aw,\nei sial lui tuibang a tuuk, sem in hoih e.\n2. Thualguah aw luangluang lo aw ka sial tam ven,\nkiak lo ta paam a paih saan, dawn suang thei e:\nKiak lo ta paam a paih saan dawn suang thei,\nkei zuapa leh nah neu in, dawn suang mawh e.\n3. Heh lua nem dang om lo e kah lua nem dang,\nzaang len buuktui kung cin in, heh lua nem e;\nKuung cin teng pa neu bel aw gam thel nah aw,\nlakmai luankhi a luang lai, khaam ngam aw e.\nBiakna La cih pen Laipian La leh Awn Hong La hi deuhin Laphuak dan pen Lapi pawl sungah kihel hi. Laipian La a tamzaw pen Lai Siangtho sunga Late (Psalms) tawh a kibatna tampi om hi. Awn Hong La pen Itazilate le Thuumna (complaint) tawh kibang citciat hi. Dawng khat tek phuang le hang:-\nThangvan a zaal Sian za Mang aw,\ntongdam khaak hem in za'ng e,\nPupa pat loh khuavaan-nuai ah,\nSian awi a sinthu hi e.\nAwn Hong La:-\nZin aw lawhciang-bang nongsak buang in,\nka len ding khuangbang hong khoh lo aw,\nSimlei tuan cil vaak nong ci hiam aw,\nsunni tumna mel ka maa hi e.\nLapi, Zola, La-awi cihte thum pen la phuahdan la sakdan nam thum hi-a a kiphuahna thu leh la tung tawnin lamal a tom a sau, sakdan a awihdan a tuamtuam in omsak lai hi. Capt. Zel Khai ii Zo ngeina Laibu sungah La atuamtuam hih bangin gelh hi. Aak La, Bang Takawn la, Ciah la, Ciang Tuang la, Dan Sian la, Haitupi la, Hanlap la, Hantang la, Hang Thawl la, Hauh Bawl la, Haunung Galhang la, Holawh la, Innsung la, Innkhang ciangla, Inn tam la, Khangtak la, Khawcin la, Khuangaih la, Khuathang la, Khuavak la, Khuatualpi la, Khuai la, La leh lawi, La-gualnuam, La seksol, Lahtawl la, Laibung la, Lamkawi la, Lam Pau pi la, laam vui la, Lawm ngaih la, Lengtong hoih la, Lia hel la , Lohon la, Mualbawl la, Mualsuah la, Munzang la, Nauhui la, Ngaihno la, Gal la, Galphawn la, Gamza la, Gualngaih la, Peesiik la, Sangah la, Sau-inn la, Salen la, Sawng la, Sial la, Silei la, Sumsit la, Sungtum la, Suutnuai la, Taangsuah la, Tawn la, Thang Ho la, Thawl Puak la, Thu la, Ton lapi, Tuainau la, Tuakkhial la, Tualom la kaihna, Tualom la tawina Tuibung la, Tuilak la, Vaphual la, Vontawi la, Zangta la, Zawl Cing la, Zawl la, Zinthaak la, Zo la. ( Lanam khat dawng khat ta i laibu sungah i hel zongin i thului hon sau lua ding a hihman in La nam min tawh khawl bawl in).\nZo ngeina ah Laam leh Tawn cih na omsak hi. Numei pasal kikawi ngeingai-in khe khat pai laam, khe nih pai laam, Ton khuangpi siiklaam, han laam, siampite laampi cih bang bek i nei hi. Khat guak laam en Tawn kici a man thu-in a khut a khe, a pumpi tunga a taang thei khempeuh taangsak hi. Numei lawn daidai kaamsiat huai kisa a kideih lo hi. Lumsui, lumkan a tawn zo tangvalte nungakte in mitsuan pah uh a, papi sa a hih leh nupi dangte in cilphul lawh uh hi. I pu i pate hun lai in zu ne sa ne lo-in na laam lo na tawn lo hi. Tu ciangin Pasian thu sungah nuamsa in, tawn neuneu uh a, Davuih Kumpipa bangin puanpano silhloh ding bek kisam hi. Minam pawl khat in mihing laam sangin ganhing laam peuh thupi sa zaw hi. Et lawm nawn kei, Tedimte tawh lah uitawm tawn tawh kibang hong cihsak taleh i pi i pate lungnuama a na laam, a na tawnna i mangngilh loh na'ng ZOLUS i ngiimna kong pulak hi.\nNo.3 , 1998 ZOLUS\nLa Lapau Lakam leh Paunak Thuluui/Articles\nItem Reviewed: LA LEH LAAM . Agelh - Col. H. Kam Pum (Retd.) Description: Rating: 5 Reviewed By: Cinpu Zomi


url: =Nungak hel dan thak (latest tactics) ~ Hau Za Cin :: ZOMI DAILY\nposted on 22 September 2008 at 9:55 pm Lomkholna: Article, Hauzacin\nMillenium lui ah bel nungak hel ciangin gentleman taka tangvalte na gamta in nungakte zong lady taka na maitai in, millenium thak ah bel tua bang kizang thei nawnlo, outdated ahih kei leh thring, odd hi ta mai hi. Tua manin new millenium ah nungak hel danpen style thak kimangta a, nungak heldan thak (latest tactics kici ta hi).\nKamsiam leh mihoih kisam lo, bil vut dingin mun nih mun thum a khausan, gold, silver cihte bah suk pah zeizai ding, lu gakna ding American flag mainul a lian deda te khat lei dingin ahi zonga lu ah gak lo dingin baanbul gakna in zang dingin, pheituam pen a taw kaisuk a tual pian, a khuk ciang ah a kaa a ki khaisuk tepawl teng dingin sneaker pate khakhat khasum tawh a ki lei zo ciamciamte khat bulh uih pian vengveng dingin, ahi zongin a gim a kizak lohna dinga zazial tep khu piandingin, kuva leh sweet haipian naknak ding. T-shirt kol liakluak silh pen a ngawng vang bawngpi thawl ding zah a lianpen zong liangko khat a kidawk dekdek pian a silh dingin, kaito zellel ding…… hair style pen samsih tawh a ki gamla theithei a hawi ding….\nNungak te kong tual tun cianga khanglui ngeina dan mah a khatvei awsuah dingin khuh kheuhkheuh ding, tua ciang insunga te in mi hong hawh ding om cih na thei dingin tua pen Zomite ngeina hi…. Kong khak nih vei thum vei kiu ging letlet dingin hong zak kei uh leh tawm vei ngak digin kiu kik ding, tua ciang hong hon ding uh in…. hong lut un a cih ma vua greeetings … hong hawh un, dam maw, nong hawh zenzen a, cihte pawl a gen ma vua en i ut na lamlam pheeng gensuk gawp pah lel dingin basic courtesy pen khanglui vai hi….. ci suk ziau dingin intekte mitmei zong veng sese lo a…. ki intek sak suak lel ding…. ei in lut mah banga pau kawmkawm tawh lut thuah suak phei pah lel ding… pa na e hong cih ding uh deih i hih cianga maw….\nA zum kineih sese zong kullo sofa tung, tutna nuam pen, innsung tawng lam pen ah zong va tu phei pah gega mai ding, khe khuang ditdiata, ut teng gensuk zialzial dingin, TV remote omna zong dong sese lo a, mitmei pah lel ding…. nungak hong hopih ngak sese lo dingin en i gen ut teng gen dinga hawh dan k ingaihsun lel dingin ban gengen lel ding…..\nA nungak lunglut lam zong ahi khol kei zonga i mobile leithak (a nu leisak pak pen) a hoih dan leh sms a khah zah te pawl zong gensuak vet dingin nungak pau sak man sese lo ding, a hang pen a nungaknu lungsim ah busep sawm, nungaknu in pa na e hong cih ding ut i hih cianga maw….. lawmte Bike tawh i vak thu leh i van leite khawng ban gengen lel dingin….. i kam khamta, i dangkeu pianta cih ciang inntekte mitmei zong veng sese lo a niangtui demand ciah hilo ahi zonga nial theih lohdinga genkhia ziau ziau ding, tua pen mastersa leh vakna peuh ah zatsa ahih cianga No problem, (gilpi leh nek ding lamsang pen a key man hoih lua e)…..\nI kiphat nopna teng leh i gen ut a bei cianga nungak nu ei ut lam, ei theih ut lam gensak dingin ama gen ut leh lunglutna lam zong khualsak sese lo ding, ahang pen amah Numei hi in, ei Pasal hi ve hang…. a gen theih khol kei leh ciamnuih zahmawh lam kai pian zong genpih dingin taptunga tu a nu lehpa, TV en a tu naupangte in zong hong gen ngamloh uh hanga kilawm sa ciah lo, nuamsa lo uh hi cih zong khual sese lo dingin, innsunga om khempeuh khangual bang a ngaihsun pak dingin, ut teng gen theihna dan a tuat lel ding…. ei lengla i hih cianga lengla do na siam un cih pen total advantage la dingin hih insunga omkhempeuh mitmei veng sese lo ding….\nA kikal helh in lawmte phone dingin khat vei leh english zang dingin, khatvei leh vaipau, kawlpau cih dan hel naunau se dingin moral boost thei thei ding bek nungak kianga tut laiin gen ding… Sun a hawh i hih manin nitak annek hun dektak tan tu dingin ei thu bek gen ding… nek ding dawn ding hong kiluite zong lungdam thu gen sese ngailo, tua te khanglui vai ci dingin Boss dan deuh a, ne suk pah phiau phiau lel ding, a lim khol kei leh zong genpah mai ding, ka duh lamte pawl hi khol kei veh aw ci lel dingin intek te kisuang lah leh zong hawh kik ciang a limzaw na leita na ve uh cih lungsima nei gige ding…. kua nopsak loh kua neih loh khual ngailo, kei nopsak ding, kei gilvah ding bek khual ngai cih lungsim ah nei gige ding…..\nIntekte zunbuk ekbuk pen a emergency a hi khol kei zonga lut zihzeh lel dingin, zong ngen masa sese lo ding, na ek buk uh a hoih hia, a siangtho hia, a namsia hia cihte pawl zong lut ma a dong pah lel dingin ei sang a inneite kisungsia sak zaw phot zezen ding…. ei inn ah ek buk zun buk gina zong neilo i hi cih lam pen gen hetlo dingin, zong ki standard sak mahmah ding….\nI nungak hel pen a nu leh pa zong hopih meello dingin a tanu bek mah thupi bawl dingin amah kiangah ki thupi sak tawm keei ding….. impress nuam i hih cianga maw…. ahi zongin i mawk kamtam leh i thugen pen lampi nei a pheeng paupau hi cih hong theih tak ciang a lunglut nawnlo hi, hih pa a hawmpi hi cih hong theih khak zenzen leh zong a deih taktak lo dana kigen kik lel dingin hawhna ding thei lo a, ama kiangah hawh pak lawmte khat in koisung hiam ah mu kha a melhoih sa a mah tawh kimu nuam himhim a hawh dana kigen kik lel dingin, eima suahtakna ding zong kik carcar mai ding….. i kigen siang theih mahmah kei leh….a manlah mahmah, hihding nei, tua hih ding neih pen a mangngilh kha, a delh ngai, rush out kisam dana kigen pak dingin, a kua a mi khual lo a, mangpha khak leh dam taka insung pan dinkhiat cih om se lo a, thakhat thu a dingto vat dingin inkongkhak lam kiden phei na ding…. kongkhak hong dingin nungak nu in ‘lungdam ei nong hawh uh, mangpha maw’ a cih zong za man nawnlo ding khop a kikhawh khia ding…. hawhkik nawnlo ding cih kithei hi ve hang, hope omlo, ki genlut zolo i hih cianga…..\nAhi zonga tactics dang khat ngaihsun dingin, lawmte Bike kawm dingin amau inkong ah lugakna san leh sunglass vom bulha nihvei thumvei bang kileh ding….. tua tak ciang bel nungak nu zong hong khanglo kik dingin hih pa che thei na e hong ci kik ding in, i hawh masak lai a i ciah kuana hong maitai pha nawn mello pen hong maitai kik dingin…biakinn ah, fucntiion leh pawi hun te ah hong kineel kik kik pianta ding, ei zong a deih nawnlo dan a ki hisakpian dingin, maitai nuam nawnlo ding…. tun pawh tai nawn kei in teh cih i theih cianga, khatvei hopih vat dingin phuul ding.\nTua lai nong tuacih loh… ci dingin i Bike tawh ki khawh khia ding….. lawmnu a lubgleng vangvang ding ahih cianga, kuva lei khit ciang kileh kik dingin hoih taka va hopih kik dingin…. nungak nu zong a theihtawp suah a hong convince sawm in maisakna hong ngen dingin…. hih khial kisa ding, tua tak ciang ‘kong hopih nopna om’ ci dingin Bike nungah tuang dingin mitsaai ziau dingin lawmte mitsaai kik dingin…… . ut na lamlam ah vakpih ding…. tua ciang bel….. tua nungak sanga hoihzaw i muh matan hiam, ahih kei leh tua nu i deih nawnloh tan lawmte bike tawh pua khia den dingin, a nungak nu leh pa zong ‘lungkim pianta’ cih cianga midang khat heel san kik dingin, tuanu hehsak ding….. khen dan ding scheme khat kisam kik ahih ciang amaw….\nTua scheme pen a ki zawh ciang nungak thak tua banga pua kawikawi kik dingin…… … tua zoh ciang zong a dang khat,,,,,,, tua zawh caing zong a dang khat…….. mihau tapa kihi ven, lawmte Bike nei lawm kinei hiven….. enjoy life….mazza karna hai……\nTua bang sunga theih loh kal a College exam hun cihte a banban a hong tung toto dingin fail zel, pass zel, a tawpttawp na ah pass zo nawnlo…. inkuanpihte in lai lah zolo nahih ciang zi ding khat Kaam nei zong ni ci dingin….. amah inn ah khumcip digin a nu leh pa in zi hoih mahmah khat zonsak ding….. ka tapa uh nidang in themkhat na gilo a, tun bel ki khel kikta, mi hoih kik hita, kisiik mahmah, biakinn ah zong hong kikawm zel, biakna leh khangno kikhopte ah tel gige ta…. cidingin, phat theih dandan a phat pongpong ding, U Johny in ‘Ni khat in numei 19vei ngawl ahi’n tua laitak i tuak khak nak leh convince lah omlo’ a cih dan deuh a, kua tanu hiam khat a hoih penpen mah zi dinga bel va deih zel, a melhoih, a laisiam, a pil leh kaam nei…. (a hang pen a tapa uh piangthakta a hih cianga)….\nSi leh nai tawh hong muhsak uh in, sum leh pai zong om lel ahih cianga, mihaupa tapa leh mihoih nungak hong kiteeng in mopawi hong bawl uh… thupi taka gan go…sa tawh lawm, nuamsa,,,,,, ahi zonga…… Hau Za Cin (Phuitong Liim)\nPrevious: FormatFactory Converter nadeihleh\nNext: Who are the Zomi? (History)


url: =Singkung agah theilo te agahding a bawldan :: ZOMI DAILY\nposted on 6 August 2018 at 3:16 pm Lomkholna: News, Siamsin\nSingkung a gahtheilo, a gah nuamngiatlo omthei hi. Gtn: zawngtah, hai, thawhbat, apple leh a dangtuamtuam.…\nA kungdam sitset, natna neilo, a khanding zah aa khang napi gah a neitheilo om hi. Tuate pen Nitrogen (ek lei kang) dat a tamluatman a hihi. Singkung a khan nadingin nitrogen dat kisam aa a hizongin nitrogen dat in gah sak lo hi.\nSingkung a gah nadingin Potassium (ek lei san) dat kisam hi. Tua ahihmanin singkung hoihmahmah napi a gah theilo te ekleisan a tamzaw pia ding hi. Ekleikang pialo ding hi. Tuahileh gahtampi nong nei ding hi.\nSingkungte a gahtheih (a kungbek a khangawp loh) nadingin a annekna ki kiapsak thei hi.\nSingkung a hawng metkhiatsak ding hi. 1″ a lian in singhawng khokkhia ding hi. Singkung kimkot seh 4 ah seh 3 khokkhia ding hi.\nA hawng tungthambek khok lo in a hawngleh singtak kikal ah a pan dildel a kangpen paihkhiatsak ding kisam hi.\nTuabangin nasep leh a singkung a cidamtakpi a hihleh gah tampi hong neipah zihziah ding hi.\nA kisemkhinsa leh mitmuhsa a hihmanin um khial kei in. Laigelh: ThangBawk/ Siamsim Library\nMore: Ankambulnek cinzia tomkim (Carrot)\nI zakzak thukhat ‘nang na hoih leh kei sia masa keng’ cihkhat hi. A taktak in ‘nang na hoih masak leh midangte nang tungah hong sialo ding hi. Mi hoih taktak te’n misia mulo hi. Rev. Hau Lian Kham in mihai a kici te nangawn zangthei hi.\nMother Theresa in ‘Midangte mel ka muhciangin Zeisu mel ka mu hi’ ci aa hoihsa siat hi. Topa Zeisu in ‘mi hoih le misia deidanlo aa mi hoihlo a kiciteng peuh pawlbawl zaw hi. Tuni nang hoih masa in. Kei hoih masa ding hing. Tua hileh mite ei tungah hong hoih ding hi. Siamsin Library\nPrevious: Indonesia, Lombok ah zin lingkik leuleu, mi 91 sikhin in 209 liam\nNext: Malaysia kumpi phalna tawh aciahkhin mi 840,00 pha, August 30 dongbek ki ciahtheilai


url: =Puah, kem, cin ding ongngak amanpha mahmah pawlkhat :: ZOMI DAILY\nPuah, kem, cin ding ongngak amanpha mahmah pawlkhat\nposted on 7 May 2015 at 1:26 am Lomkholna: Hangkhanlian, News, Politics, Zomi\nTutung Tedim kaciah manpha mahmah kasahi.\n1. April 17, 2015 sun in ZYA-Tedim makaite tawh khuasung aa muanleh suanteng tung huhna ngen in kavaak kawikawi uhhi. Guah ciin ziahziah ahihman in Pa Thang Sing in ong hehpih aa a mawtaw ong zangsak hi. Ko zong tua mawtaw nuam tawh kileh kawikawi in atawpna ah uliante goft satna, Tualzaang khua khung, tutak aa Technical High School omna dong kapai uhhi.\nTechnical High School leh goft course a kizom phei ahihi.\nTuasan ka tun uhciang Ever Green Company aa Nangno in hih kiimteng ah mawng kungpi honkhat a gualgual in po diudeu hi ong cihi. Kungli kung nga khawng po takpi aa kigual kitang diudeu in po hi.\nApril 19, 2015 Nipi kikhop khitciang Manglai hilh aa ong pai Siate vakpih in khat vei ka pai leuleu uhhi.\nTua mualdawn pen Japan gal lai aa signal mual, meikhu halna mual hi aa meitei gungal kual bup Kapteel dong, leilu lam ah Tonzang dong kimu theihi. Khua 20 val kimu theihi.\nTuakawm in mawngkungte khat vei ka enkikhi. 4 leh 5 bek hilo in gual 3 ciang bang a po hi aa taanglai aa i khualui khat ahihlam kician mahmah hi. Mualpang alang khat, mual nuai ah Tuilang khua om hi.\nTuamual dung pen Khuangnung lui naak hipahhi.\nKa lungsung aa ong kilo lian khat om aa, Khuangnung Khualui mun aa ding hiding in ka ki ummawh pahlianhi. Kei theihna ciang ah Pu Man Lunte hih Khuangnung khua ah mang ngei cih kaza ngeihi. Lawmte kiang ah hih mun pen taanglai aa Khuangnung Khualui hitamtang ding aa hih mawngkungpi te pen tua hun aa aa kisuan hidinghi. Taanglai in mawngkungte inn kong lutna, kelkong khawng ah kisuan hamtang thei ahihman in hih mawng kungte atawm pen kum 200 bang pha dinghi kacihi.\nIndia lam pan aa ong paite in Khuangnung Khua ahihleh Simte in Khuangnung pan aa piang hi ung ci ahihman in mu nuam mahmah, pha nuam mahmah ding uhhi ong cihi.\nTuabang hileh Pu Man Lunte Khuangnung Khua atenma un, tu aa Lamka lam aa Simte teng masa zaw uh hilai ding ahihman in kei upmawh kum 200 bek hilo ding aa tuasang tam zaw lai, ham zaw lai dingin ka umhi.\nMawngkungte pen ahiang gol a om nawnloh hang abul omlai, hing lai in sel laihi. Mi nih pomkhop ding vive ahihi. Akungbup temma, liamma tawh kidimhi. Hih mawng kungte pauthei in tangthu gensak lehang naak zaknop ding hiven!\nPhuuk kha hetlo aa kepcing ding kinawh sap mahmah tahi. Tangkhua ahihman in innmun logam aa hawm khaakloh ding thupi kasahi. Kepcing ding, khoihkhaak lohding mun siangtho aa koih ding hoih kasahi.\nKhuangnung Khua lui muhtheih in omlai aa, mawngkungte po dan tawh ka etciang tua hun lai in khualian mahmah khat hingei cih kimu theihi. Tanglai in galkhat sa khat omleh a kidelh, kihuu man ding in inn khat leh inn khat kigamlalo hi. Kinai mahmah in teeng zaw uh aa mawngkungte bel a nei zawdeuh, a innpi zawdeuh teng hidingin ka umhi.\nMawngkung om sunsun teng ZYA-Tedim hiam, Goft Course management tehiam, Technical High tehiam khat in a cin a kep masak ding deihhuai kasa peuhmah aa mawng kungte kuamah in a sat nawnloh nading khaam huai kasahi. Tedim-Tonzang pai peuh in tuasan ah tawm vei tawlnga in et na sawm hamtang un.\n2. April 28, 2015 ni Kawlpi tuaksuk in a nitaakteh Ygn lensuak ding ka gel uhhi. Zingsang dinkhiat ding ciang Sozang kicim ahihman in motor bike nangawn paitheilohi ong kici hi. Kawlpi pan nitaak vanleng tawh Ygn, a zingteh zingsang vanleng tawh Singapore paiding zong om kahihman un, Kawlpi vanleng laploh phamawh aa Sozang kicim mawk ahihleh bangcibang in Kawlpi hunlap aa tung theiding cih ong hitahi.\nTedim-Saizang-Mualbem-Zawngkong-Taingen zui in lampi khat.\nHihdung zong lamthak, akizikcil ahihman in a ut napeuh na cimthei hilaihi.\nTedim-Hawp-Valvum lampi zui in Japan gallai aa lamlui dung ah, Thuamvum nuai ah, Sapan ah.\nHihlampi zong Valvum lamka ciang hoih ahihhang Thuamvum-Sapan ciang kipaithei, paitheilo apaisuak ngei omlohi.\nBangbang hitaleh lamlui zui aa paiding khensat in tupeek, hei, temtawng ka guang uhhi.\nHihlam lui dung ah, Thuam Tuili, Japan Mangpa kua, Thangmual dung, tanglai aa Pu Xte te’ meipeekna cihte aban tak in kimu thei aa, Tedim khuapi zong tangtak in ki galmuh theihi. Khuadaakna hoih mahmahhi. Thangmual dung aa singkungte mul thipthep in, kuamah in khoihlo ahihman in mulnel tawh kidim nungakno tawh kibanghi. ingnuai ah kiak, lopa zong po selo hi. Gam mangtulak icih taktak hilaihi.\nLampi zong a phung sanglo ahihman in kicim cihbang omlo aa mualdung ah kitholh phei hilhialhi.\nSun thapaai bang vak hithiat man lehang, i kam aphat leh Pi Komkimte khawng tawh i kituah mel kitheilohi.\nThuam tuili bel vei zo nawnlo in tawmbek omtahi. I pu i pa te genna ah, Thahpuang maw, Tuikawi maw, Teute maw khat tawh kido, kisim uh aa tua nungsang a tuili kaanghi ci uhhi(Atheizaw om ngel ni)\nJapan mangpa kua omlaihi. Hunkhat lai in Alliance Forceste Chief Comander Mountbatten hih lampi zui in Kennedy Peak ah khuadak ngei ci ahihman in keizong jeep mai katuan kakipaak tuamhi.\nMawtaw hawl lui pawlkhat inbel hih lampi dung ah khatguak khawng zan pai lehang a ut hunteh mangkang galkapbu te khawng i gei ah ong tuziau aa, a uthun teh tuakkhia ziau cih genngei uhhi.\nNidang i pute meipeek kigen ngei aa lamdangsa leh ka umkeihi. Khatvei Mount Everest aa kahngei khat Chatsworth International School ah\nthugen ding kicial aa, ama’ tuahkhaak lamdang asak khat in, mualsang dawn ah khat veivei khua hun tawh kizui in mei sah lua ahihman in, i khesik nading kimu zolohi ong ci laizanghi. Ka pu ka pa te uh peek pen tua meite hingel ding aive kacipah lianhi. Mei sah mahmah cihna ahihi, I khesik nading kimulo cihpen kikalsuan theilo zah aa meisah cihna hipahhi. A kipek kha theilua ding, a pek i hikei zong in i khesik nading mulo, sikkhial, kia cihkhat hingel dinghi.\nKepding, puahding, vilding, cinding nei mahmah lai gige ihihman in hunlap lai lehang kilawm kasahi. Hihte mah nidangteh i nuntakpih ong hidinghi. I sumngahna ding bulpite ahihi. Athelthang ma in kepding vaihawm dihni.\nPrevious: ZBC Labu mah cici laidingmaw? ~ Rev. Gin Khan Nang\nNext: Zeisu Lianzaw ~ JK Kam\nKhut leh khe neivetlo in asuak ahehpihhuai mahmah naupangno\nVideo: Yangon khuapi City Hall maiah Siamsin te lamna\nNa manphatna khat omlai veve\nI Kisin Theih Pawlkhat Om ~ Hau Za Cin


url: =Vondeih Kep Ding – 159 (Dimno’ Pa) :: ZOMI DAILY\nposted on 15 October 2019 at 6:57 pm Lomkholna: Article, Paukhankap\nDear Tawngno, Tangthu zaknop a sa Tawngno a dingin tangthu tom khat tutung in hong khak ing. Hih tangthu tomte hong piak moral te limtak ciing thei-in hileng i nisim nuntakna ah tampi hong hoih sak tuam dingin lam en kawm in hong gelh zelzel hi ing.\n‘Khatvei Kumpi khat in a gamsung aom numei khempeuh in a pumpi tungah suang manpha bulh thei lo ding, ok thei lo ding,’ cih thukhat thakhat thu in hong zasak hi.\nTua leh tua bangin a thupiak pen kua mah in zui lo ding ahih lam nung phawk kik in, a hi lo lam ah a gamta ahih lam Kumpipa hong kithei kik hi.A thudot teng kaikhawm in meeting khat hong bawlpih hi.\nAdvisors pawl khat in a thupiakte dok kik ding hoih sa-in, pawl khat in kumpi khat in a thugen sa dok kik ding cih pen dik lo hi, ci uh hi. Tua bang teng tawh Kumpipa zong a lung hong buai mahmah hi.\nTua leh khua nawl a om a pil mahmah Puteek khat kiang tua a thu hong dong hi. “Mipite kiang ah amau kisap ding gen lo-in, nang deihdan bek, nang hoihsak dan bek na gen leh kua mah in na thugen hong mang lo ding uh hi,” hong ci hi.\n“Tuadan ahih leh ka thupiakte dok kik ding ka hiam leh,” “Dok kik ke’n la, tu mahmah in hih cidan in zaksakna khat nei in.”\n‘Meelhoih numeite suang manpha tawh kizem ding kikham hi. Amau hoih khin uh ahih manin tuadan van manpha tawh kizem kul nawn lo hi.\nAhi zongin adangte in a hih leh a hoih lohna uh a sel na dingun suang manpha tawh kizem thei uh hi.’\nTuadan in a zaksak zawh a sawt lo-in numei khempeuh in a pumpi tunga aom suang manpha khempeuh suah khia gai uh hi. Ahang in amau khatsim khat sim in a hoih vive in kimu uh hi.’ Ci hi.\nTawngno aw, hih tangthu deihna bulpi ahih leh mite haksakna, mite lunggimna, mite hihna theih sak in tuate i kinsak leh amau zong i thugen te hong ngai ding cih hi-a, amau i kin ma siah bangzah in hau in, pil in, i lian zong hong phawk kha het lo ding uh cihna zong hipah hi.\nNa nu tawh kamkum in na nu thu na man un maw! Hong it, Na Pa (October 6, 2019, Columbus City, USA)\nPrevious: Adoption of the Name Zomi Baptist Convention\nNext: Khuado Pawi leh Thu-um mite ~ Sian Kop Lian


url: =Vondeih Kep Ding – 55 (Pau Khan Kap) :: ZOMI DAILY\nVondeih Kep Ding – 55 (Pau Khan Kap)\nposted on 11 September 2016 at 8:21 am Lomkholna: Article, Paukhankap\nVondeih Kep Ding – 55\nA lian, a neu tawh lawmta bangin kithuah theih ding, cih pen ahamsa mahmah thukhat hi-in, mikim hong it ding cih zong haksa zaw lai hi. Mikim hong it theihna dingin tua ci gamtat ding, tua ci om ding cihdan in a kibawl zuihding thukhun lah omloh ahih manin mite’ hong it theihna dingin na gamtak lukhek dan ding kong gen nop hangin hong gen thei lo hi ing. ‘Nang tungah hong kibawl ding na ut bangin, midang tungah bawl in,’ cih paunak khat om in, tua zui le hang mi’ hong it theihna ding ah thukhun hoih pen hikha dingin um mawh ing.\nMi tampite tawh ah na kithuah ciangin mi’ hong it theih, mi’ hong ngaih theih na dingin na hih ding thukhat in,‘milak ah ei leh ei kiphat lo ding,’cih thu hi. Mipawl khat te-in mihon lak ah thu agen uh ciangin amau leh amau kiphatna bekbek gen mawk uh hi. Tua bang mite thugen pen kua man zaknop sa lo-in, kua man ngaihsak nuam peuhmah lo hi. A tawpna ah ‘mutpu’ kici-in a thugen kua man ngaihsak nuam nawn lo-in, lawm dingin zong kuaman deih nawn lo hi. A taktak in cileng mikim in ei hoihna thu apulaak nuamlo kuama ta omlo in, mi hong theih ding, mi hong zahtak ding aki-ut tek vive mah hi. Ahi zongin i hihna te, i hoihna te, i gualzawhna te i gen loh hangin zong amau na thei khin lua mahmah lel uh hi.\nTua ahih manin milak ah na om ciangin nang leh nang kipom phatphat, ki mawk phatphat kei in. Ei leh ei kiphat cih pen maizum huai lua mahmah hi. Tuabang in milam ah a kiphat phat te pen na pa in acingtak mello in ngaihsun mai ing. Cing taktak uh hi leh kiphat lo ding uh hi. A siam taktak, a theih taktak, a pil taktak i hih nak leh ei leh ei kiphat kul se lo-in hong kiphat lua mahmah ding ahi. Tua hun ding ngak hithiat in om lel in.\nMi in thu hong gen ciangin lungduai tak in ngaihsak in la, a thugen laitak uh khaktan sak in tuh laplap kei in. Mi in pilna tawh kisai thu agengen laitak in kisai lopi-in i biakinn thak lamvai khawng gen ta dihdih phot kei ing. Ki-ip zolo-in na gennop valval leh zong na gen ma-in,‘gen kizom loh, ke’n khat hong gen leng,’ ci masa hamtang in. Tua cilo peuhmah in gen kei in.\nTua leh na khualzinna-ah a pahtakhuai nungak khawng na mu hia leh! Tua te pahtak dingin omdan khawldan a kipan, gamtat luhek, kampau mukpau dong ah genbaang in na om ding hong um keng.\nPrevious: Zomi it maw? Zomi Liit? ~ Khawm Pau\nNext: Mipi dawl Guk ~ Rev. Vungh Suan Kham\nVideo: Bus sungah aommawh naupangno khat ki bawlsiagawp\nChina ah ganhing khawina asimlutsawm khat Sahang in na petlum ~ ZD


url: =La leh Lam :: ZOMI DAILY\nposted on 22 January 2015 at 3:35 am Lomkholna: Article, History, Ngeina\nZomi ngeina la a phuah dan a tuamtuam a na om mah bangin a sak dan zong a tuamtuam in kilamdang hi. Khangluite in ” Thu in La hi a, La in Thu hi ” a na cih bangmah in, amau khan sunga a thuaknate: a nopna, a dahna, a gual zawhna, a gual lelhna, thu tuamtuamte Lapi-in na phuak hi. Lapi phuahdan zong atuamtuam a omna sung pan in la kammal 15 apha lapi kizang penpen hi. La kammal 15 sang in twamzaw thei lo aa, tamzaw thei bek hi. La kammal 15 lian tawh athu deih no khat aphuah theih leh laphuah siam kici hi. Tuhun Khazih mite ii labu tawi deudau a, la kisa bang hi lo-in la phuangpa in laamvuina ah khatvei nihvei phuang leh la sa dingte’ ciapteh theih, san theih pah dinga la phuak theite la phuah siam kici hi. La kammal tam-in sau deudau leh ciapteh hak, san hak kisa hi. A kitamzat pen la kammal 15 lapi hih bang ahi hi:-\nTaangbang dam tuang nu nong siat, tuanglam tun sau pheiphung nong suan nuam naam aw e.\nCiin le ka tuai gam kim a thaaibang ka khen ka kawl ciang aw e, phung nih thum aw, znag ni suah luan khi ka luan lawh thong hi e.\nThu saupi khat la kammal 15/19 tawh a phuak theite la phuahsiam ahihbang mahin lapi tomno tawh akhan sung\nthuteng aphuak theite laphuah siam na kici leuleu hi. Zomi ngeina-la peuhmah a teng (a bul) leh a dawn thu kizom vive hi a, a teng thu tuam a dawn thu tuam cih om lo hi. Hihbang a la a na phuah uh i pu i pate ciimna lamdang ka sakna kong pulak naum hi. Bang hiam cih leh BC 2000 ma pek a Itazila mite laphuah dan tawh na kibang hi. Mikang pau-in comparison a hih kei leh simile na ci uh hi. Lapi phuahna bek ah lo-in ladang zong ah hih bangin gentehna vive tawh la na phuak uh hi.\nLa-awi kici Zawlla pen ki-it kingaihna la kiphuak hia, la-awi cihtak bang in kiawi diikdiak ahihman in khuang kitum thei lo hi. A deuhdeuh in la kammal atawmpen 21 kizang pen a, tua sangin zong tamzaw thei hi. Lalui tampi a om bangmah in deih thuthu-in kiphuak tawmtawm thei hi. Sihvui han pan misite inn tun kik ciangin zupeng luai in ahi zongin, nopna dahna omna peuh a mi li leh nga tu khawm liliai in la om sate phuang kik ahi zongin, athak phuakin ahizong in kisa thei hi. Lang khat leh lang khat kidemin zong kiphuang thei hi. Nungak khat leh tangval khat zawltuah in la kipaih/kiden sak-a a nungak tangvalte la a siam kei leh a pawlpihte’n phuahsak/phuangsak thei hi (Phuang cih pen la omsate sa kik cihna hi-in, phuak cih ciangin a om nailo la thak phuak cihna hi). Hih bangin kizawltuak la kipaihin a kiteng takpi zong na om uh hi. I Pu i pate hun lai lawm laikhak cihte na om lo-a nopna dahna a om ciangin Zola, La-awi kipaih/kiden in akingaihna na pulak uh hi. La-awi hoih pente lakpan dawng guk phuang dih ni.\n1. Ngaih ngi-ngei aw lung tuu ding na hi naam, kei ngaih bang gual lungtuak aw, Nong ngai naam aw:\nKei ngaih bang gual lung tuak aw nong ngaih a leh, seino tang gual anglai ah, na zaal lo aw.\n2. Ngai ing ci-a tumtaai-bang vul ing nong cih, ngaih loh damtui na hong leh luanna hi e;\nNgaihloh damtui na hong leh luanna hi, niing nek sul tongdam nong zawikaihna hi e.\n3. Tuanglam tunga heisa kaai ningniang no aw, kong lo diam aw lawh lahin na vul diam aw.\nSiinglawh lahin lel ah mangbang kai in, tang kei banzaal lai lawh in, tual niam ve aw.\n4. Ngai ngi ngei aw na tong kaitui luangbang, lung ah gulhleng maa ka zaam lah ding bang e;\nLungah gulh ing zaal lai kang thei lo ing, hem a nong biak sinlai tangbang lel lang e.\n5. I kha vang lah gual in tuibang gawm ven, i tak a lah tuah ding ci’n thuciam lo e;\nTak a zaang siik bang gawm loh vangngaih lung cingh, lau kha khang sumbang tuah in sinlai lun\n6. Ngaih aw ei cin thubang leh tuah ding bang, siing tong zangva-bang puain, khen aw ci e;\nI khen zaw diam phual mei-bang i tuah zaw diam, ngaih aw nang cin thu hon hil, dih lai ve aw.\n7. Ngaih aw i tuun pau in e i zuapau in, len a kokta a paal leh, tuah aw ci e;\nLen a kokta cik kum a paal loding aw, lai kikuai maan, ngaih aw khen ta nial niing e.\n1. Nuun khum ka luai nop lai in tuun mel mang e, ngaih mel ka theih luankhi tam, nuul na hi e;\nThuumthuum lo maumau lo aw tuai momno aw, ei sial lui tuibang a tuuk, sem in hoih e.\n2. Thualguah aw luangluang lo aw ka sial tam ven, kiak lo ta paam a paih saan, dawn suang thei e:\nKiak lo ta paam a paih saan dawn suang thei, kei zuapa leh nah neu in, dawn suang mawh e.\n3. Heh lua nem dang om lo e kah lua nem dang, zaang len buuktui kung cin in, heh lua nem e;\nKuung cin teng pa neu bel aw gam thel nah aw, lakmai luankhi a luang lai, khaam ngam aw e.\nThangvan a zaal Sian za Mang aw, tongdam khaak hem in za’ng e,\nPupa pat loh khuavaan-nuai ah, Sian awi a sinthu hi e.\nZin aw lawhciang-bang nongsak buang in, ka len ding khuangbang hong khoh lo aw,\nSimlei tuan cil vaak nong ci hiam aw, sunni tumna mel ka maa hi e.\nZo ngeina ah Laam leh Tawn cih na omsak hi. Numei pasal kikawi ngeingai-in khe khat pai laam, khe nih pai laam, Ton khuangpi siiklaam, han laam, siampite laampi cih bang bek i nei hi. Khat guak laam en Tawn kici a man thu-in a khut a khe, a pumpi tunga a taang thei khempeuh taangsak hi. Numei lawn daidai kaamsiat huai kisa a kideih lo hi. Lumsui, lumkan a tawn zo tangvalte nungakte in mitsuan pah uh a, papi sa a hih leh nupi dangte in cilphul lawh uh hi. I pu i pate hun lai in zu ne sa ne lo-in na laam lo na tawn lo hi. Tu ciangin Pasian thu sungah nuamsa in, tawn neuneu uh a, Davuih Kumpipa bangin puanpano silhloh ding bek kisam hi. Minam pawl khat in mihing laam sangin ganhing laam peuh thupi sa zaw hi. Et lawm nawn kei, Tedimte tawh lah uitawm tawn tawh kibang hong cihsak taleh i pi i pate lungnuama a na laam, a na tawnna i mangngilh loh na’ng ZOLUS i ngiimna kong pulak hi.\nCol. H. Kam Pum (Retd.)\nPrevious: Lakam pawlkhat leh a khiatna – 2\nNext: Paunaak leh Lakam gencianna\nLungdam mahmah ei. Thupi sa mahmah ingh ei. Ahihtheih leh Latung leh Laphei asakdan akilamdanzia audio (a Aw) tawh audio file tawh akingaihtheihna ding in ong vaihawm zo ding uh hiam cih lunggulh huai mahmah sa ingh.


url: =Bangladesh gamsung aom Rohingya Refugee te aomna uh kituahsak ~ ZD :: ZOMI DAILY\nposted on 31 January 2017 at 9:13 pm Lomkholna: News, Refugee, Sawltak, World\nBangladesh kumpi in amau gamsung aom Rohingya Muslim Refugee te “Bay of Bengal” aom tuikulhneu khatah tuahsawm uh cih BBC pan kiza hi. Hih apuaksawmna tuikulhpen lauhuai mahmah kici hi. Bangladesh kumpi thunei te genna ah Thengar Char kici tuikulh ah Rohingya Refugee te kituahsakding a, tuapan in Kawlgam ah kipuak kikding ci’n genkhia hi.\nRights Groups tuamtuam te’n tuabang in Rohingya te zawhthawhthu tawh aomna uh aki tuahkhiatsaksawm pen kumpi thunei vaihawmte mawhsak mahmah uhhi. Thengar Char kici tuikulhno pen tuihual Tide akhanlam ciangin tui in atumcipzel hi a, tuidalna Flood Defences cihte kibawllo ahih manin, lauhuai mahmah kici hi.\nTuaban ah hih Thengar Char tuikulh pen “River Meghna” kici guntui panin anawlkhinkhiat ninpa tetawh abeisa kum 10 hunpawl in hongpiangpan tuikulhno khat ahihi. Tulaitak in Rohingya Refugee te akikepna pen Hatiya island kici tuikulh ah hi a, tualaipan inzong Tai 18 bang kigamla cihi. Mawtaw tawhzong nai 9 sungbang zinkulding cihi.\nAFP News Agency te ii genkhiatna ah Thengar Char kici tuikulhpen khualkhallam tuitawm hunciangbek in kipaithei a, migilo Pirates te atam mahmahna munzong cisawnsawn hi.\nHih Rohingya tepen Bangladesh kumpi inlah Kawlgam mite hi ci uh a, Kawlkumpi inlah Bangladesh te hi cikik zel in, adeih kuamah omlo cihding himawk hi. Mihing hihna “Humanitarian” tawh ngaihsunleng ahehpihhuai mahmah te ahi uhhi.\nTuaban ah hihbang in aomna uh Refugee Camp te kituahsakding cihzong ahehpihhuai mahmah uh ahihi. Banghanghiam cihleh nidang hunkhatlai inzong Malaysia gamsung ah Zomi te Refugee Camp ci’n gamsung gampa lakah ki guk om in ki genthei mahmah ngei hi. Tualai hunin Zomi te’n ihthuakzia tetawh ih ngaihsutsak ciangin amauzong ahehpihhuai mahmah ahi uhhi.\nNidanglai hunte tawh tehkak in tulaitak Malaysia gam ii akhuapi ahi Kuala Lumpur khuapisung ah nuamtak in ih tualbialtheih pen hongbawl Pasian tungah lungdam kohkohding hilohiam cih ihki phawksak zelzel hi.\nRelated: Trump bek hilo in US ah gambel te aki lutsakloh a 7 veina hita\nBanghanghiam cihleh khatveivei Zomi te’n Kuala Lumpur khuasung nuam kisalualiang in, hongbawlpa zong kiphawk nawnlo in, Kuala Lumpur khuapisung Kotaraya kuamsungteng ah a awmtaltal liangzong ki omthei hi. Nikhatni ciangin atung a Rohingya te bangin Malaysia kumpi in hong hawlkhiatgawpma in kigingkhol in gamta ni. ZD Sawltak #zomidaily\nPrevious: US kumpi in Refugee Program adinkhawlna vaitawh kisai UNHCR ii patauhna ~ ZD\nNext: Malaysia gamsung ah IS tawh akizom mi 3 kiman leuleu ~ ZD


url: =New Delhi ah Zomi khat sivat\nTuni zingsang lam nai 10:00 pawl in upmawhloh pi khat in Pa.NENG KHAW GIN kum(60) val PHUNOM khua mi in natna kician ki theilopi in hong sihsan ahihman in dahna lianpi om hi.\nHihpa pen New Delhi ah Pawlpi 10 bang a om hang in pawlpi ah ki-apna neilo ahihman in Zomi Innkuan Delhi te'n Tavuan la in ki buai mahmah hi. Pawlpi in vangam hong tunloh hang in ih leitung nuntak na in leitung a ding in manpha mahmah khat ahihi.\nAmah pen panpih ding neilo leh huh ding neilo mi ahihman in ahuh zozo te'n hih mun ah ki contact thei hi.\nPa.Kimpi (Informayion of ZID)\n11/12/2014 05:04:01 pm\n5/24/2016 05:35:30 pm\nnice blog thenxx for sharing the post\n6/12/2016 04:57:57 pm\n8/25/2016 08:15:05 pm\n10/4/2016 07:41:22 pm\nthenku so much for this article\n10/6/2016 09:43:48 pm\nrealy enjoy your blog thanks\n10/7/2016 12:26:22 am\nwrite up synonym link\n10/26/2016 02:06:06 am\nTo get latest news at every time from all over the world, your article is the best option for this purpose. When I read this news then I am shocked for some time because this is so sad news for all time. I really thanks much for share this great knowledge via this article.\n10/26/2016 10:34:26 pm\n10/31/2016 05:56:49 pm\n11/8/2016 04:25:25 pm\n11/21/2016 07:59:47 pm\n12/23/2016 09:24:00 pm\n1/10/2017 06:34:24 pm\n1/15/2017 03:35:12 pm\n2/5/2017 05:37:22 pm\n2/8/2017 07:52:40 pm\n2/9/2017 07:27:30 pm\n3/8/2017 06:11:18 pm\n3/10/2017 12:23:45 pm\nNice Post....useful to read.\n3/17/2017 07:56:07 pm\n3/20/2017 08:57:38 pm\n4/4/2017 10:36:22 pm\n5/8/2017 09:04:00 pm\n5/21/2017 05:25:54 pm\n6/6/2017 09:59:48 pm\n6/19/2017 11:11:07 pm\n12/10/2017 10:29:56 pm


url: =TOP MEDIABOOK SAMMLUNG Kaufen!\nTOP MEDIABOOK SAMMLUNG kaufen\n0 Tage, 12:12:32\nDienstag, 16. April 2019, 10:44:25\nbis Freitag, 19. April 2019, 10:44:25\nTOP MEDIABOOK SAMMLUNG - Artikelbeschreibung\nOVP = WRONG TURN, I SAW THE DEVIL, WOLF CREEK 2\nNEUWERTIG = FRONTIERS, WOLF CREEK ( mit Orginal Autogramm ), DADDYS LITTLE GIRL, MARTYRS 2015\nALLE OUT OF PRINT


url: =Col. Dal Za Kam (Brigadier Commander) Tangthu. - Laibu Saal\nHome > Piankhiatna > Col. Dal Za Kam (Brigadier Commander) Tangthu.\nCol. Dal Za Kam (Brigadier Commander) Tangthu.\nUkpi Pu Do Tual leh Pi Pum Khaw Mang-te tapa thumna hi a, April 1, 1916 ni-in Saizang khua-ah suak hi.\nTedim khua a teeng Pu Pau Za Kam leh Pi Lian Za Cing-te tanu upen Pi Man Kaih Niang tawh Oct 20, 1945 ni-in kiteeng in Topa piak tapa nih leh tanu nih nei uh hi.\nAsaangkah theih a kipan Tedim Primary School leh Tedim Anglo Vernacular Middle School ah kah a, March 1933 kum in tan 7 zo hi. Tan 7 asimkum mah in Tapidaw suak in kituiphum ahih manin Saizang khua pan tuiphum asuak masa pawl hi.\nTan 7 azawh phet in Tedim gam-uk Vuandok Blackquer in abawllung suih siamna pakta lua ahih manin azum-ah apprentice clerk(lai-at) seemsak hi. Tua hun laitakin Sukte gam, Leitawhtan khangsiah galkaptum ding akikhahtan hunsung ahi hi. Recruiting Officer, galkap dong a hongpaipa kiangah, “No Mangkang kumpite in KamHau’ gam leh Sukte’ gam ah aphiangsiah a kibang in dong hilo nahi uh hiam? Mikang kumpite in thuman thutak tawh gam ka uk uh cinapi uh cin, banghang in galkaptum ding na ngawn, saan nei a, saangloh nei nahi uh hiam?” ci-in adot leh Officer-pa in lamdangsak leh pahtak thuah ahih manin galkaptum theih dingin lapah hi. Leitawhtan khangsiah Sukte gammite galkaptum theih nang lampi honsakna hong suak hi.\nGalkap sungah Course tuamtuamte sangzawh mahmah ahih manin asawt lo in Havildar ngah a, 1939 kum in Jemadar ngah hi. Kawlgam sung bek hi lo, India gam Bangalore High Level Education Course leh Deradun ah Motor Transport Officer Training School ah kah hi. Kimawlna lamah zong kanteh kanhat mahmah in Kawlgam galkap record-ah sauveipi ademzo om lo hi. Bawllungsiam in zong minthang a, Kawlgam galkap team-ah kiheel hi.\n1941-43 sung Western Chin Levies ah Adjutant sem hi. India gam Kitchenar College (Officer’s Training School) ah kipuak a, 1944 kum in ABRO Commision Lieutenant ngah hi. Captain asuah khit 1945 kum in Tedim a kihongthak Second Battalion the Chin Rifles ah seem hi. Tedim hong tunzawh asawt lo in Major in aza khang hi.\n1947 kum in Seconnd Chin Rifles Mingaladon-ah 2/IC asep laitak Salisbury (UK)ah Senior Officer Trainning Course kah in, hong tunkik ciang Second Chin Rifles mah-ah Commanding Officer seem hi. Commanding Officer asepkawm mah in, Cantonment Authority leh Station Officer seem khawm lai hi.\n1948 in Colonel ngah a No. 1 Light Infantry Brigade-ah Brigade Commander seem hi. Bago leh Taungoo Area Commander leh Bago Division Commision thuah hi. Zomi sungpan Colonel ngah masapen ahi hi. 1951 in galkap sungpan pension la hi. Tua zawh ciangin BawDwin No.1 Mining Corporation ah Chief Time Keeper seem in, 1975 ciang pension la hi.\nColonel Dal Za Kam in Sep 9, 1977 ni-in Pasian ang hong zuatsan hi.\nSource: Saizang Tuiphum Pawlpi, Daimond Jubilee (2003)\nItem Reviewed: Col. Dal Za Kam (Brigadier Commander) Tangthu. Description: Rating: 5 Reviewed By: Cinpu Zomi


url: =Joshua 22 | Siantongluan.net\nJoshua 22 |\nTua ciangin Joshua in Reuben mite, Gad mite, leh Manasseh minam alangte samin\namaute kiangah, "Topa nasem Moses in note hong thupiak khempeuh zui-in, keimah in note kong thupiakna khempeuhah ka thu na hong mang khin uh hi.\nTuni dong hih hun saupi sung na sanggamte uh na nusia kei uh a, Topa na Pasian uh hong sawlna limtakin zuih ding na ngaihsun uh hi.\nTu-in Topa na Pasian un amaute tungah a ciamsa bangin na sanggamte uh tawlngakna pia hi. Tua ahih ciangin Topa nasem Moses in note hong piak Jordan galkhat, note neihsa a omna leitang na inn uhah note ciah un.\nTopa nasem Moses in note hong piak thupiakna leh thukham ahi, Topa na Pasian uh it ding, ama lampi khempeuh zuih ding, ama thupiakte zuih ding, amah belh ding, leh na lungsim khempeuh uh leh na nuntakna khempeuh uh tawh ama na na sep ding uh limtakin ngaihsun un," a ci hi.\nTua ahih ciangin Joshua in amaute thupha pia-in ciahsak a, amaute zong a inn ciat uhah a ciah uh hi.\nTu-in Manasseh minam alangte tungah Moses in Jordan nisuahna lam Bashan gamsungah neihsa pia khin hi. Ahi zongin Joshua in alangte tungah Jordan nitumna lam a sanggamte kiang uhah neihsa a pia hi. Joshua in amaute a inn uhah sawlin thupha a piak ciangin\namaute tungah, "Na inn uhah hauhna lianpi, ganhing tampi tak, ngun, kham, sumngo, sik leh puan tampi tawh ciahkik un. Na galte uh van na suhte uh na sanggamte uh tawh hawm un," a ci hi.\nTua ahih ciangin Reuben mite, Gad mite, leh Manasseh minam alangte, Moses tung tawnin Topa thupiakna tawh a neih uh amau leitang ahi Gilead gamah a pai dingin Kanaan gamsunga om Shiloh munah Israel mite tawh kikhenin a inn uhah a ciah uh hi.\nKanaan gamsunga om Jordan gam kiimteng a tun uh ciangin Reuben mite, Gad mite, leh Manasseh minam alangte in tua lai Jordan gun kiangah a lian mahmah biakna tau khat a lam uh hi.\nTua ciangin Israel mite in, "En un, Israel mite lampang, Jordan kiim gam, Kanaan gam nawlah Reuben mite, Gad mite, leh Manasseh minam alangte in biakna tau khat lam uh hi," a kicihna za uh hi.\nIsrael mite in tua thu a zak uh ciangin amaute a do dingin Israel mihon buppi khempeuh Shiloh-ah kikhawm uh hi.\nTua ciangin Israel mite in Gilead gama om Reuben mite, Gad mite, leh Manasseh minam alangte kiangah siampi Eleazar tapa Finehas,\nleh amah tawh ukpi sawm, Israel minam innkuan panin khat ciat, Israel behte lakah innkuan lutang ahite a sawl uh hi.\nTua ciangin Gilead gamsunga om Reuben mite, Gad mite, leh Manasseh minam alangte kiangah va pai-in amaute kiangah,\n"Topa mihon buppi in, Topa lehdona-ah tuni-in note-a dingin biakna tau khat lamna tawh Topa zuihna panin tuni-in kihei-in Israel Pasian tungah na gamtatnasa uh ahi hih khemna pen bang ahi hiam?\nTopa mihonte tungah gimna khat a hong tungsak ahi, eite i kisiansuah nai beek lohna ahi, Peor-a i khialhna hawmthawhin, tuni-in Topa zuihna panin kiheikhia ding na hi uh hiam? Note in tuni-in Topa lehdo le-uhcin zing ciangin Israel mihon buppi tungah amah heh ding hi.\nAhih hangin tu-in note lak na leitang uh nin ahih leh Topa biakbuk a dinna mun Topa leitangah hong pai un la, kote lakah luah hong nei un. Topa lehdo kei un la, Topa i Pasian biakna tau simloh note-a ding biakna tau na lamna uh tawh kote a lehdo hong suaksak kei un.\nZerah tapa Akhan, a ki-ap nate-ah a khialh manin Israel mihon khempeuh tungah hehna hong tung hilo ahi hiam? Ama mawhna hangin amah bek silo hi, ci uh hi," ci-in a gen uh hi.\nTua ciangin Reuben mite, Gad mite, leh Manasseh minam alangte in Israel beh lutangte dawngin,\n"A Vanglian Pa, Pasian, Topa! A Vanglian Pa, Pasian, Topa! Amah in thei hi. Israel mahmah in zong thei ta hen! Lehdona ahi a, Topa tungah thumanlohna ahi zongin ahih a, Topa zuihna panin a pial dingin biakna tau lam ka hih uh leh, tuni-in kote hong zah kei hen. Tua ahih kei leh zong, tua tungah meihal biakna ahi a, an tawh biakna ahi a, thunuama biakna ahi zongin piakna dingin a lam ka hih uh leh Topa mahmah in hong thuk ta hen.\nTua bang hi hetlo hi. Hong tung ding hunte-ah na tate un ko tate tungah, Israel Pasian, Topa tawh no bang kisai na hi uh hiam?\nBang hang hiam cih leh no Reuben mite leh Gad mite, leh ko kikalah Topa in gamgi-in Jordan bawl khinzo hi. Topa sungah no tanh bangmah omlo hi, a cihkhak ding uh launa tawh ka bawl uh ahi hi. Tua ahih ciangin ka tate un Topa a biak ding uh na tate un khaktan khading uh hi.\nTua ahih ciangin kote in, Meihal biakna ahi a, biakpiakna ding ahi zongin hiloin, ama omna-ah ka meihal biaknate uh leh ka biakpiaknate uh leh thunuama ka piaknate uh tawh Topa na ka sepna uh kote leh note kikal leh ko khit ciangin i suanlekhakte kikalah teci dingin bawl ni. Tua bang hi kei leh hong tung ding hunte-ah na tate un ko tate tungah, "Topa sungah no tanh bangmah omlo hi," ci khading uh hi, ka ci uh hi.\nTua ahih ciangin hong tung ding hunte-ah kote tung ahi a, kote suanlekhakte tungah ahi zongin hih bangin hong kicih leh, Meihal biakna ding ahi a, biakpiakna ding ahi zongin hiloin note leh kote kikalah teci dingin ka pu ka pate un a bawl Topa biakna tau lim en un, i ci ding hi, ci-in ka ngaihsun uh hi.\nAma biakbuk mai-a om Topa ka Pasian uh biakna tau longal, meihal biakna ahi a, an tawh biakna ahi a, biakpiakna ding lamna tawh ahi zongin kote in Topa lehdo-in Topa zuihna panin a pial ka hi het kei uh hi," a ci uh hi.\nSiampi Finehas leh amah tawh a om mihon ukpi, Israel beh lutangte in Reuben mite, Gad mite, leh Manasseh mite thugenna a zak uh ciangin tua thugennate in amaute lungkimsak mahmah hi.\nTua ciangin siampi Eleazar tapa Finehas in Reuben mite, Gad mite, leh Manasseh mite tungah, "Topa tungah note zuautat nailo na hih manun eite lakah Topa om hi, ci-in tuni-in i thei hi. Tu-in note in Topa gimpiakna ding panin Israel mite na honkhia uh hi," a ci hi.\nTua ciangin siampi Eleazar tapa Finehas leh ukpite, Gilead gama om Reuben mite leh Gad mite kiang panin Israel mite omna Kanaan gamah ciahkik uh a, amaute tungah thu puak kik uh hi.\nTua thu in Israel mite lungkimsak hi. Israel mite in Pasian phat uh a, Reuben mite leh Gad mite a tenna leitang susia-in amaute galin do ding gen nawnlo uh hi.\nReuben mite leh Gad mite in a biakna tau uh min dingin "Teci" a phuak uh hi. "Bang hang hiam cih leh Topa pen Pasian ahihna thu eite kikalah teci ahi hi," amaute in ci uh hi.\nTedim Lai Siangtho / Laibu: Joshua 22


url: =Malaysia, Kluang ah Passenger tuanna meilengkhat meikanggawp :: ZOMI DAILY\nposted on 17 December 2017 at 4:08 pm Lomkholna: Malaysia, News, Sawltak, World\nMalaysia gamsung ah mihing Passenger apua KTMB meilengkhat meikanggawp cih Bernama pan kiza hi. Tua Passenger Train pen Kluang khuagei aom KM1 Jalan Renggam – Kluang ah mei akang ahihi.\nMeiphelh thunei ahi Kluang Fire and Rescue Station operations chief Akob Sidek in agenna ah zannitak 8:21pm hunpawl in KTMB (Keretapi Tanah Melayu Berhad” meileng khat meikang ci’n hongki zasak hi ci’n genkhia hi.\nTua akizaksak phetin meiphelhding in Fire Engines 3 leh Firefighter mi 11 in aphual ah delhkhiapah uhhi. Meikuang pen zanlam 8:54pm hunpawl in ki phelhsiangthei a, 9:37pm hunpawl in Operation ki mansiangthei hi ci’n genkhia hi.\nTua meileng pen “Megat Terawih 24125” hi a, alulam Locomotive tengah meikang in, 50% bang mei kanggawp cihi.\nMeileng alulam meikat akitheih ciangin akizopna ki phelkhia in, khualzinte tuanna Passenger Coach te kiphelkhiaman ahih manin, asi aliam kuamah omlo cihi.\nMeikatna ahangpen thunei te’n kanciansan uh a, bangmah kitheinailo hi ci’n thunei te’n genkhia uhhi. Hih meileng pen Johor Baru panin Gemas khualam azuat laitak in lamkal ah akanggawp ahihi. Sawltak #zomidaily\nPrevious: ZIUSA Genvai mithaksan nading Tang ko na\nNext: Sumzondan atuamtuam: Hotpot ansai ah sungten guaktawh Waitress semsak


url: =Malaysia, Seremban ah Kawlgammi khat Heart Attack tawh mawtaw sungah si :: ZOMI DAILY\nposted on 2 October 2017 at 8:59 pm Lomkholna: Malaysia, Myanmar, News, Sawltak\nMalaysia, Seremban sungah Myanmar gammi pasalkhat tuzingsang asisa in alawmte’n mu cih NST pan kiza hi. Tua Myanmar gammipa pen Seremban, Taman Jasmin Seremban ah tuzingsang in asisa in akimu ahihi.\nSeremban district police deputy chief Superintendent Sulizmie Affendy Sulaiman in agenkhiatna ah hihpa pen mawtaw sungah asisa in akimu ci a, Heart Attack tawh asi hiding in ki ummawh cihi.\nTua asipa pen kum 24 aphakhin khat hi a, alawmpa kiangah ka awmsung na hi ci’n genkhia cihi. Tuaciang in alawmpa’n mawtaw sungah natuang in, Clinic hong paipihning ci’n vaikhak cihi.\nTuni Monday zingsang 7am hunpawl in thupiang hi a, alawmpa mawtaw sungah alut ciangin hihpa pen khua naphawk nawnlo cihi.\nTuaciang in Medical Team te kizasak in, tua phual ah Medical Team te atun ciangin sikhinta ci uhhi.\nThunei te’n hih misipa ii aluangpen hoihtak velcianna nei uh a, bangmah gitloh gamtatna Foul Play omloding in ummawh uhhi. Apumpi tungah liamma zong bangmah omlo ahih manin, hihpen Heart Attack tawh asi hiding kiciphot hi.\nAhi zongin aluanghawm pen Tuanku Jaafar Hospital ah Postmortem bawlding in kipuaksak a, zato te’n asihna taktak hoihtak in gencian theipanding uhhi. Tulaitak asihna ahangpen asivat “Sudden Death” cihtawh ki ciamteh phot hi.\nRelated: Malaysia Subang Gas puakkham lakah ah Myanmar 6 kihel, mi 2 sikhin\nMyanmar gammi khat mawtaw sungah si cihciang bektawh thuthang ki gelhkhia a, amin apuam bangmah kigelhlo ahih manin, Myanmar gammi veve kuate hidinghiam cih kitheician nailo hi. Athei masazawzaw ki Update zelzel ni. Sawltak #zomidaily\nPrevious: Canadian Model khatin amittang Color laihsawm in bawlkhial, amit tawding\nNext: US, Las Vegas sungteng thautawh akapgawppa kitheita, mi 50 si, 400 liam


url: =Lamka thupiang tawh kisai kikup nading sapna ~ Dr. Ngul Khan Pau :: ZOMI DAILY\nposted on 8 September 2015 at 3:35 pm Lomkholna: GZA, News, Ngulkhanpau, Zomi\nDear Dr. Zambawi, Topa min tawh na khut kong len masa hi. GZA min tawh Lamka lam vai kikupna nong geel uh lungdamhuai leh khamuanhuai kasa hi. Na zaksa uh bangin tuni ciangah mihing 9 in hih buaina hangin hong nusia uh hi. Joint Action Committee kiphuan in amau tutung buaina vai a sai dingin Hmar Innpi, Kuki Innpi leh Zomi Council tangin kiseh hi. Amau makaipa tawh ka kihona uh panin ngaihsutna tam lo kong zasak nuam hi.\nTutung a Manipur Assembly in BILLS thum a passed uh pen a mei kipatna (ignition) bang hi a, a hang kazakna pan leh ka theihna panin tam lo kong koih hi.\n1. Mipi tanga Makai kitelte’n a sep ding bang uh sem loin kumpi sum khantohna dingin hong kikhakte thelthangsak uh ahih manin lungkimlohna pen so litlit in a om sa hi. Tua hangin amau neihsa inn leh lo kihal tumsak hi. Khantoh nading sum leh pai ahi ding bangin na zat kei uh leh no zong nuam sa tuan lo ding cih lahna hi.\n2. Meiteite’n singtangmi (khamtungmi) hong nopnehna leh amau khut kithuak toto ahih manin amau tawh tenkhop ding haksa kisa hi. Tua kawmkalah singtang mite gam leh khua leh tui ah amau zong a deih bangun mun leh mual nei thei ding thu hong gin ciangin a kipuak kham hi. Manipur gam mi hihna 1951 kum a ciamtehna neite bek hi ding cih thu in Naga, Kuki leh Zomite hong nawkkhapah hi. Bang hang hiam cih leh 1951 im Imphal bekah kumpi zum om a, singtang gamte a tua bangin kumpi lam panin ciamtehna kinei lo hi.\n3. Meiteite’n kha nih sung “lungphona” a neihna uh ah, mi khat bek in a nuntakna tangloh hi. Palikte kap khak kici hi. Tutung buaina ah mi 9 kisi khinin 30 taang bang kiliam hi. Hih panin singtang mite’n lunglhona a kibawl leh palikte’n zong khut khahpah cihna hi. Hih hangin Manipur kumpoi nuaiah om nuam nawn loin “autonomous status” Govt of India tungah ngetna kipia khin zo hi.\n4. Singtang mi minister leh MLAte amau tawpna lai (resignation) pia dingin ni 10 sung kipia hi. Tua ni sawm a cin ciangin a Manipur Kumpi nuai a minister leh MLA ahihna uh a tawp kei uh leh “social boycott” (tangpi in tuam koih) kinei ding a, tua zawh a thupiang peuhpeuh amau mawhpuakna hi ding cih thukhun kipia zo hi.\n5. Manipur Kumpi in tua bill thumte dokkik (withdraw) leh zong a kikhawl ding hi nawn lo hi. Mi 9 sihyna pen gam leh kei ngahna kizang dingin geelna kinei hi. Tua bek hi loin tua a si salphate innkuanpihte’n kumpi tung panin sum leh pail amen kei ung, sum tawh hong khem sawm kei un, ka sisan luanna uh komau ki-uk theihna gam ka ngahna uh hi hen ci-in sum la nuam lo uh hi. 6. GZA in I hih theih ding pen thungetnas leh India embassy ah Manipur Hill people (Tribals) demands for “autonomous status” under the Govt of India a manlangin vaihawmpih un, cih leh sihna tuakte’ compensation kilawm piak ding cih India kumpi in hong vaihawm ding deihhuai hi.\nHih buaina panin Meitei tawh kikal ah buaina a pian loh ding zong kilunggulh hi. Naga, Kuki leh Zomite’n hih haksatna thuak khawm kha ahih manin kipum khatna hong piang bilbel hi. Tua kipumkhatna in na lianpi hong sepkhiat ding kilamen thung kingen hi. India kumpi in bang mah vai hong neihpih loin, ki=om leh misite “deep freezer” khawnga kikem hi loin hankuang sungah kikoih a, vuk khal khawng tawh kikem ahih manin sawtpi kingaksak zo lo ding hi. Tua ciang misite kivui leh kumpi tawh kikalah “bargaining” nading tha kinei lo ding hi. Bang hiam a kisam a om leh hong zasak un, ka hih theih bangin kong hanciam ding hi. Topa thupha. J.M. Ngul Khan Pau (Guwahati)\nPrevious: Florida pan Thupuak (08 September 2015)\nNext: Muanpu leh Manno – 19 ~ Hau Za Cin\nC. Thang Za Tuan, Tedim Association, Yangon. says\n8 September 2015 at 11:11 pm\nJm Paupu in nong thu zaksak kician pah ei. TOPA aw kagam uh hong cidam sakin cih thunget leh pilvang takin kalsuan toto ni ei.


url: =Sawltak Tangthu 9 | Siantongluan.net\nSawltak Tangthu 9\nSawltak Tangthu 9 |\nTua hun sungteng Saul in Topa thu a um mite thahdingin a hanciamna zomlai hi. Siampi lianpenpa kiangah pai a,\nTopa thu a zui mi numei pasal a muh peuhpeuh manin Jerusalem khua-ah a ciahpih theihna dingin Damaskas khua-a Jew mi kikhopna inn ukte kiangah a lah dingin lai a ngen hi.\nDamaskas khua a zuan dingin pai a, a tun dektak ciangin thakhat thu-in van panin ama kimkotah a hong tangzaih khat a om hi.\nSaul, leilakah puksuk a, tua laitakin awging khat in ama kiangah, "Saul, Saul aw, bang hangin kei hong bawlsia na hi hiam?" a ci hi.\nSaul in, "Topa aw, kua na hi hiam?" ci-in a dot ciangin, "Nangmah in na hong bawlsiat Jesuh ka hi hi.\nAhi zongin tho-in khuapi sungah lut in; tua lai panin na gamtatna dingteng hong kigen ding hi," a ci hi.\nSaul tawh a tonkhawm mite in a awging a zak uh hangin kuamah mulo uh ahih manin lamdangsa lua-in pau theilo liangin a om uh hi.\nSaul zong leilak panin thoto a, a mit a hah hangin khua mu theilo hi. Tua ahih manin a kikholhpihte in a khutin lenin Damaskas khua-ah a paipih uh hi.\nNi thum sung khua mu theiloin, anletui zong a ne kei hi.\nTua laitakin Damaskas khua-ah Ananias min nei thu um mi khat a om hi. Amah in maang mu a, a maang sungah Topa in, "Ananias aw," ci-in a sam hi. Ananias in, "Topa aw, ka om hi," ci-in a dawng hi.\nTua ciangin Topa in Ananias kiangah, "Kithawi-in Kongzing Tang gei-a Judas inn-ah va pai in la, Tarsas khuami Saul min nei mi khat va kan in. Tua Saul in thu ngen a,\nkhua a muhkik theihna dingin Ananias min nei mi khat hong pai-in ama lu tungah a khut a ngakna thu, a maang muhna sungah a mu hi," a ci hi.\nAhi zongin Ananias in, "Topa aw, hih mipa in Jerusalem khua-a om nangma mite a bawlsiatna thu khempeuh, mi tampi tak in kei tungah hong gen khinzo uh hi.\nTu-in zong nangmah a hong bia mi khempeuh a mattheihna dingin siampi liante tung panin thu a ngahkhit ciangin Damaskas khua-ah a hong tung ahi hi," a ci hi.\nAhi zongin Topa in Ananias kiangah, "Gentail mite, kumpite, leh Israel mite tungah keima min a kitheisak ding, keima na a sem dingin teelkhin ka hih manin ama kiangah va pai in.\nKeima hangin a thuakding thu khempeuh zong, keimahmah in ama tungah ka gen ding hi," a ci hi.\nTua ahih manin Ananias zong pai a, innsungah a lutkhit ciangin Saul lu tungah a khut nga a, "Sanggam Saul aw, hih lai-ah nong pai lai-in nangma tungah a hong kilang Jesuh mahmah in kei hong sawl hi. Nangmah in khua muthei kikin, Kha Siangtho tawh na kidim theihna dingin nangma kiangah a hong paisak ahi hi," a ci hi.\nTua laitakin Saul mit panin ngasalip tawh a kibang na pawlkhat kia a, khua a mukik thei hi. Saul zong tui kiphumpah a,\nan a nekkhit ciangin a tha hong hatkik hi.\nKikhopna innte-ah va pai-in, "Jesuh pen Pasian Tapa ahi hi," ci-in thu hilh ding a kipan hi.\nAma thuhilh a za mi khempeuh in lamdangsa uh a, "Pasian a bia mi peuhpeuh, Jerusalem khuasungah a thatpa hilo ahi hiam? Hih lai-ah zong thu um mite manin siampi liante kiangah a ciahpihkik dingin a hong pai hilo ahi hiam?" a ci uh hi.\nAhi zongin a thuhilhna-ah Saul hong siam semsem a, Jesuh pen Khrih hi, ci-in teltakin lakthei ahih manin, Damaskas khua-a om Jew mite in a nialna ding uh om theilo hi.\nTuazawh ni tampi khit ciangin Jew mite kikaikhawmin Saul thahsawm uh a,\nahi zongin Saul in amah a kisawm lamtak na phawk hi. Jew mite in Saul a thahtheihna dingun a sun a zanin khua kongpi-ah a pang uh hi.\nAhi zongin Saul nungzuite in zanin khuakulh tungah kahtohpihin kulh pualamah bawm tawh a khaisuk uh hi.\nJerusalem khua-ah Saul pai a, thu um mite tawh kipawl dingin a vaihawm hi. Ahi zongin amaute in Saul pen thu um dingin na ngaihsun zolo uh ahih manin na kihta mahmah uh hi.\nTua ciangin Barnabas in Saul hong huh a, sawltakte kiangah Saul a va paipih hi. Lam a pai laitakin Saul in Topa a muhna thu, Topa in Saul kiangah a thugennate, leh Damaskas khua-ah Saul in hangtakin Jesuh min tawh thu a hilhnate khempeuh sawltakte kiangah a gensak hi.\nTua ahih manin Saul zong sawltakte tawh kikhawl a, Jerusalem khuasungah vak kawikawi-in, Topa min tawh hangtakin thu a hilh hi.\nGrik pau a zang Jew mite tawh zong thu genkhawmin kisel uh a, amaute in Saul thahdingin a vaihawm uh hi.\nA lawmte in hih thu a phawk uh ciangin Sisaria khua-ah Saul paipihsuk uh a, tua lai panin Tarsas khua-ah a ciahsak uh hi.\nTua ahih manin Judea gam, Galilee gam, leh Samaria gamsunga om pawlpite in bawlsiatna thuak nawnloin nuamtakin om uh a, Topa zahtakna tawh gamta uh ahih manin Kha Siangtho huhna tawh a mi khangin a kibehlap uh hi.\nPeter khualzinin pai kawikawi a, khatvei Lydda khua-a teng Pasian mite kiangah a hawh hi.\nTua khua a tun ciangin a khutlekhe a zaw, kum giat sung tawntung lupna ngakin a om, Aineas kici mi khat a mu hi.\nPeter in tuapa kiangah, "Aineas aw, Jesuh Khrih in nang hong damsak hi; tho-in na lupna zial in," a ci hi. Amah zong thakhatin thoto pah hi.\nTua khua-a teng mi khempeuh leh Sharon zanglei-a teng mi khempeuh in Aineas mu uh ahih manin Topa a um uh hi.\nJoppa khua-ah Pasian thu a um, Tabitha min nei numei khat a om hi. (Tuanu Grik min pen Dorkas hi a, sakhi a cihnopna ahi hi.) Tuanu a tawntungin a hoihin gamta-in mizawngte a huh hi.\nTua laitakin amah a ci na-in a si hi. Amah a silkhit uh ciangin inndei tungnungah a sial uh hi.\nJoppa khua leh Lydda khua kigamlalo ahih manin, Joppa khua-a teng thu um mite in Lydda khua-ah Peter om hi, ci-in thu a zak uh ciangin Peter kiangah mi nih sawl uh a, "A manlang theithei-in ko kiangah hong pai in," ci-in a samsak uh hi.\nPeter zong kithawi-in a samte tawh paikhawm pah a, tua khua a tun ciangin inndei tungnungah a na paipihto pah uh hi. Tua lai-ah a na om meigong numei khempeuh in Peter na umcih uh a, Dorkas a hin lai-in amaute-a dingin a bawlsak puanakte leh puantungsilhte, a kahkawmun Peter kiangah a lak uh hi.\nPeter in innsung panin amaute khempeuh a pusuahsak khit ciangin khukdinin thu a ngen hi. Tua ciangin misinu lamah kihei a, "Tabitha aw, tho in," a cih ciangin a mit hong hak a, Peter a muh ciangin a tuto hi.\nPeter in a khut khakin a dingtosak hi. Tua ciangin thu um meigong numeite-a kipanin thu um khempeuh samkikin amaute kiangah Dorkas a nungta-in a lak hi.\nJoppa khuasung khempeuhah hih thu kitheikim a, mi tampi in Topa a um uh hi.\nJoppa khua-ah ni tampi sung Peter tamlai a, savunnim nasepin a nei Simon a kici mipa tawh a omkhawm hi.\nTedim Lai Siangtho / Laibu: Sawltak Tangthu 9


url: =ZAM Thupuak :: 31 July 2016 :: ZOMI DAILY\nDR. CIN SIAN PAU TE INNKUAN USA HONG LENSAN LUNGDAMPIH NA :: ZAM thudotpi Dr. Cin Sian Pau in Malaysia a om sungin Zomi adingin na tampi sem hi. ZAM nuaia Zomi Education -al Center ah Zolai, Zopau leh Zongeina kaalsim nihvei ta ong hilhsak den hi.Tua banah ZAM ah a len ni dongin advisor hong semin, vai haksa tampi hong phut khiat pih hi. ZAM hiang khat ahi ZSM (Zomi Genvai) ah zong nasia takin ma hong panpih in, a Advisor mah hong sepsak hi. ZAM leh ZSM panmun kiteelna a om simin amah mah in genban om hetlo dingin hong makaih den hi. Mala- ysia ah amah zaha Zokam thuthuuk leh Zongeina gilte a thei a tel kua mah omlo dinghi. Zomi Nam Ni leh Zomi Khuado cihte ah zong a kisap hunhun in thugenpi in kizangh hi. Dr. Cin Sian Pau in Malaysia a om sungin Pasian’ thu leh Zomi thu kigelhna laibu 3 bawl hi. Tua te pen 1. Zomite Thu Leh A Ngeina Uh 2. Tutm’un Mikaang Pau S’innaa. 3. Eden Ah Ciahkik Ni. A laibu gelh “Kiallap Mangkam Sinna” cih bang pen Zomi te’n naakpi takin kanin lei uh a, tampi takin phattuam pih uhhi. Lai lam a kiva ngiat khat ahihi. Hizah cianga mi manpha leh pilna siamna guicing a nei ahi Dr. Cin Sian Pau leh a innkuanpihte in gamthumna USA lam hong lensan pen i lungdam pih mahmah hi. Ahi zongin i lungsim koilai hiam khat a hawm heuhau tawh ki bang den hi. Bangbang ahizongin Malaysia ah sawtpi a om dinga kipai hilo a, Pasian lamlahna tawh mailam I nawt ding mah a hihi. Dr. Cin Sian Pau tungah kam tawh gen zawh loh lungdamna ih ko hi.\nSIGNATURE CAMPAIGN FOR DEADLOCK ZOMI IN MALAYSIA :: ZAM founder Pu Zokhai lungtang pan hong sokhia Mal- aysia gambel Zomite manawt leh nungkik theilote gam 3 na zuat theih mengmeng nang ngimna lianpi tawh vai kihawm ahihi. Tuipi galkhat pan Malaysia Zomi tampi te lamkiatna hong veh kik a UNHCR ulian te tawh kikupna zui-in, nisim a sial vailokuan a nasep silbawl, sumzon tawh a buaicip milmel a Zomi pihte hih bangbek tawh piangthei non peuhmahlo ahihna UNHCR zumpi Gene -va, Homeland Security, Australia Embassy te a kipan I/NGOs thupi mun 8 bangah i vai lianpi te i theihsak loh phamawh a hihna zui-in ZAM palaite leh thudotpite tawh limtak kikupna neih khiticiang Malaysia gamsung Zomi te biakpiak kikhopna pawlpi sia/makai te kiang pankhop ngetna laipi te kongkhak uh hi.\nTuatawh kizui-in UN nei nailo te’n ZAM Card No. uh na gelh sak un. Mi a tam theithei kideih a hihmanin pawlpi member list pan upa khat bangin hong gelhsak leh zong lunggulhna kinei hi. Hih pen Pi Aungsansuukyi Malaysia hongtun ma UNHCR ah kiphah khin nuamta ahih manin Sunday ni a sianzawh kei leh Monday ni teitei ah ZAM nong khak kik nangun zahtakna lianpi tawh kong zawn uhhi. I form a ngah lo, a print theilo kha i om leh Ph. hong set pah un: 010 286 6189\nSVP VAI TAWH KISAI UNHCR PAN SAPNA: 2015 July pan 2016 February kha sung teng a SVP/UNHCR zumpi pan in interview a ki reject teng khempeuh SMS tawh sapna na ngah kei uh leh UN zumpi ah 1st August 1st October 2016 sungteng na pai hamtang na dingun ko tangko uhhi.\nRev. Nang Sian Mung : Budiman Tuiphum pawlpi kem siapa in ZAM zum bulphuh in Pasian tung lungdam koh\nna leh thungetna hong neih sakthei a hih manin lungdam na lianpi i ko hi. A Innkuan pihte leh apawlpi tung Topa’n a thupha tawh hong tuamsak semsem ta hen.\nZAZI (JAPAN) PAN : Sia Pau Sian Lian (Vice Presid -ent,ZAZI) in Zomi zumpi ahi ZAM ah 28th July 2016 in honghawhin thumanpha tam pi kikum thei hi. Topa’n a kal suanna khempeuhah hong tonpih in thupha hong piak sak semsem ta hen.\nZAM FREE CARD KINGAH TA :ZAM in kumsim in man ngen loin Zomi khua kipawlna makaipite leh pawl pi kem Pastor te ZAM zumah August 1st-31st sungteng nisim 9:00am-6:00pm kikal hunngahni khat peuh ah ZAM Free Card nonglak na ding un ZAM zum pan zah takna lianpi tawh kong zasak uhhi. A theikha nailo a om leh MZCA,ZCMC leh kipawlna tuamtuam te pan na hilh sawnsak un.\nKHUADO PAWI LIMCITAK KIBAWL DING :Hong tung ding 15th October 2016 (Saturday) ni-in I bawl ngei bangmah in Khuado pawi nasia takin kibawl ding a, tuaa dingin committee a nuai a om bang in kiseh hi.\nZomi Idol :Zomi Idol kibawl dinga, vaipuak hongsem dingin Pa Zam Khan Suan (Zomi Vocal band), Sia Kap Za Khup (ZAM palai), Sm Cii Cing (ZAM), Tg. Suum Muan (GZI Idol, 2014) leh Pa Sian Cin (GZI Idol, 2014) te-in vaipuak hongsem dinguh hi. Jugde dingte leh idol ading Music tawh kisai teng khempeuh zong vaipua ding uhhi.\nZolia Zotaang vai :Zolia Zotaang tawh kisai teng Zotaang Zomi Lal, Sm Ngaih Hau leh Sm Cii Cing te in vaipuak hongsem ding uhhi.\nMedia tawh kisai :Media tawh kisai in Sia Mang Sen (Zomi Daily), Tg Khampu, CS Sangpi, Sia Hau Thang te-in vaipuak hongsem ding uhhi.\nNgeina lam tawh kisai: Ngeina lam tawh kisai-in Sia Joseph Tuangpu leh ZCCM in vaipuak hong sem ding\nI Khuado pawi muakna leh Zomi khangnote sungah ki lawm takna a khansemsem nading deihna tawh i neih ahi Zomi League ah Football(Tukpeng) leh Volleyball ki demna ding tawh kisai in a nuai a bangin gelna ki nei hi.\n1. Bawlung suiding team khatin akimawl theihna ding in Entrance fee 700, Deposit RM 300 ta hi ding a, August 21 ni anunungpen in min sazian ap ding hi.\n2. Team khat ah mi atampen 20 ta kisang ding hi.\n3. A kimawl dingteng in a Card leh card No.(UN, ZAM, ZRC, etc…) te leh passport size photo khatta zong kisam ding hi.\nAmun ding :Astaka Sports Complex\nUN CARD KIMU :UN Card kimu hi. A neite in ZAM zum ah hong la un. Mang Dei Huai 354-14C02008\nLUNGDAMNA KICIAMTEH :ZAM advisor Pa Dai Za Kam–Pangsak in Lamet ngamloh kawm kal ah ZAM panpihna USA Kansas City pan RM200 hongkhak thei a hihmanin gen zawhloh lungdamna laitawh kiciam teh hi. Topan a it Zomite tungah a pia khia zo semsem dingin thupha hong piaksak ta hen.\nPrevious: Zomi Lasiam Tua Tuang sihgalna Malaysia ahzong ki piathei\nNext: Aung San Suu Kyi asawtlo in khualzinding: Malaysia leh USA\nZomi Sonnet: Tamkham Lungtang ~ Thawnpu